topic_facet:"Soldadura eta galdaragintza (Heziketa Zikloa). Erdi maila" topic_facet:"Fabrikazio mekanikoko diseinua (Heziketa zikloa). Goi maila" topic_facet:"Lanbide Heziketa" topic_facet:"Garraioa eta ibilgailuen mantenimendua (Lanbide Arloa)" format:"Electronic"\nProposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Fabrikazio mekanikoko diseinua (Heziketa zikloa). Goi maila Proposatutako gaia: Lanbide Heziketa Proposatutako gaia: Garraioa eta ibilgailuen mantenimendua (Lanbide Arloa) Formatua: Baliabide elektronikoa\n1 Fabrikazio Mekanikoa (Lanbide Arloa) Fabrikazio mekanikoko diseinua (Heziketa zikloa). Goi maila 1 Galdaketa (Heziketa Zikloa). Erdi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila Gehiago ... Lanbide Heziketa 1 Mekanizazioa (Heziketa Zikloa). Erdi maila 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


“Tor des Geants probako errekorra hobetu dezakedala uste dut” - Abadiño - Anboto.org\n“Tor des Geants probako errekorra hobetu dezakedala uste dut”\nJoseba Derteano 2021-09-11 10:30\nAzken hile eta erdian, lasterketa prestigiotsu bi irabazi ditu Silvia Triguerosek (Abadiño, 1976): Italiako Miglia del Monviso –168 kilometrokoa– uztail amaieran, eta L'Echappee Belle –150 kilometrokoa– abuztuan. Emaitza horiek sasoian dagoela erakusten dute eta bere proba kutunari itxaropentsu begiratzeko moduan dago.\nZelan zaude erronkaren atarian?\nMota hauetako probetara beti dudekin joaten zara, baina sasoian eta gogotsu nago. Orain gutxi, beste proba bat egin dut Tor des Geants-erako prestaketa moduan eta ondo joan da. Analisiak egin berri ditut eta, nire ohiko kopuru baxuaren barruan, inoiz baino hematokrito kopuru handiagoa dut. Konfiantza dositxoak dira. Buruak zeresan handia du.\nLasterketa honetan, emakumeen errekorra zeurea da 2019tik: 85 ordu, 23 minutu eta 15 segundo. Hobetzea posible ikusten duzu?\nBai, Tor des Geants-eko errekorra hobetu dezakedala uste dut; horixe da idea eta horretara noa. Senarrak posible dela dio eta normalean asmatu egiten du.\n2019ko aldiko azken zatia hobetzeko modukoa izan zen. Hankak apur bat puztu zitzaizkidan, bastoia apurtu zitzaidan, birritan jausi nintzen… Hobetzeko tartea dagoela uste dut.\nHelburu anbiziotsuak jartzeak kirol maila hobetzen laguntzen dizu?\nBai, laguntzen dit. Beti orduari begira joaten naiz. Motibazio bat izaten da. Orain urte bi horrelaxe joan nintzen, etengabe erlojuari begira.\nDenborei askotan begiratzeak zertan laguntzen dizu?\nNik ibilbidea zatika banatzen dut. Zati bakoitzari denbora bat ematen diot eta hori kontrolatzen joaten naiz. Ondo banago eta, gainera, tarteetako denbora hobetzen banabil, ba horrek konfiantza-plus bat ematen du. Probari bere osotasunean bakarrik begiratuko banio, bere 85 orduetan, ez nuke irten ere egingo!\nErrekorra hobetzea zer faktoreren barruan dago?\nFaktore asko daude, baina, batez ere, meteorologia. 3.000 metrotik gorako mendietatik igarotzen gara eta eguraldia ordu gutxiren barruan aldatu daiteke. Gertatu izan zait toki batetik ateri zegoela igarotzea eta helmugan lasterketako argazki batzuk ikustean toki bera elurtuta ikustea. Hotza ondo kudeatzea da beste faktore bat eta gauetan atseden ondo hartzeko kapaz izatea.\nEgoera gogorretan lo egiten ikasi egiten da? Entrenatu daiteke?\nNik ez dut entrenatu beharrik. Lo txarto egin ohi dut; beraz, suposatzen dut urte osoko entrenamendua dudala (barrez). Baina lehenengoz parte hartu nuenean kontrakoa gertatu zitzaidan. Lo gutxi egiten dudanez, ez nuela arazorik izango uste genuen, baina ez dakit zer gertatu zitzaidan. Lo egin beharraz obsesionatu-edo egin nintzen, eta ezin nuen!\nOso toki garaietatik igarotzen zaretela aipatu duzu. Oxigeno faltak eragiten dizu?\nEsango nuke alderdi hori ondo entrenatuta izaten dudala. Lehenengo aldi bietan, ibilbidean entrenatzen egon nintzen aurreko egunetan, eta egoerara moldatu nintzela suposatzen dut. Hurrengo aldi bietan Andorrako lasterketa batean parte hartu nuen aurretik eta oporrak ere han eman nituen. Aurten, ostera, L'Echappee Belle lasterketan parte hartu dut abuztu amaieran eta han ere 40 bat kilometro 2.000 metrotik gorako garaieran egin ditut.\nEsan izan duzu beharbada aurtengoa izango dela zure azkenengo parte hartzea Tor des Geants proban. Esandako horri eusten diozu?\nTira, aho txikiagaz mantentzen dut. Kontua da Reunion irlako [Ozeano Indikoan, Madagaskarren ondoan] Diagonale des Fous proban parte hartzeko gogoa dudala orain urte batzuetatik hona, eta urrian da. Datorren urtean proba hori egin gura dut eta Tor-era banoa ezingo nuke ondo prestatu. Baina Tor-era aurrerago ere bueltatu naiteke. Horregaitik diot aho txikiagaz esaten dudala.\nAurten bosgarrenez parte hartuko duzu Tor des Geants proban eta 'Tor' dokumentala ere lasterketa horretako zure balentrien ingurukoa da. Zure proba kutuna da?\nGehien markatu nauen lasterketa da. Hirugarren parte-hartzean, hasieratik markatuta neukan denbora, 90 ordu, hobetu nuenean, hustasun bat sentitu nuen. Eta orain zer? Pentsatu nuen. Hori sekula ez zitzaidan aurretik gertatu. Mendi lasterketetarako ilusioa berreskuratzea kostatu egin zitzaidan.\nAbuztu amaieran L'Echappee Belle irabazi zenuen. Probari beldur handia zeniola zenioen sareetan. Zergaitik?\nLagun batek esan zidan parte hartu eta ez zuela amaitu. Beste batek esan zidan oso gogorra zela. Bitartean, antolatzaileen gonbita jaso nuen parte hartzeko. Onartu egin nuen. Aste eta erdi lehenago joan nintzen, entrenatzeko, eta orduan beldurtu egin nintzen. Ordu asko behar ziren kilometroak egiteko. Dena bide harritsuak eta erlaxatzeko tarte txikienik ere ez. Zorionez, ondo joan zen eta irabazi egin nuen. Baina inoiz egin dudan lasterketarik gogorrenetarikoa izan zen.


Misioa, bisioa eta balioak | Neiker\nHome Misioa, bisioa eta balioak\nNekazaritzako elikagaien euskal sektorearen lehiakortasunaren hobekuntza eta ingurumenaren kontserbazioa babestea, sustatzea eta laguntzea, ezagutza zientifikoa eta irtenbide transferigarriak sortuz, Euskadin aberastasuna eta ongizatea areagotzeko, pertsona konprometituen eta motibatuen laguntzarekin.\nErreferentzia izatea nekazaritzako elikagaien eta ingurumenaren eremuetako berrikuntzarako Ikerketan eta Garapen Teknologikoan.\nGure kudeaketa oinarrizko bost baliotan dago oinarrituta. Eta balio horiek dira gure inspirazio iturri eta bultzada.\nZientzia, Teknologia eta Berrikuntzaren Euskal Sarearen parte gara. 1997an sortu zen erakunde hori, eta zientziaren eta teknologiaren eremuko hainbat erakunde eta organismo biltzen ditu. Sare horri esker, sektorearen interes orokorretik abiatuta, erronka zehatzetarako konponbide espezifikoak eman ditzakegu.\nNEIKER-EN KONPROMISOAK BOST ZUTABE DITU OINARRIAN:\nPertsona guztien garapenerako aukerak bermatzen ditugu, balio hauetan oinarrituta: berdintasuna, parte hartzea, lidergo partekatua, konpromisoa eta errekonozimendua, abiapuntua izanik profesionaltasuna, zintzotasun morala, leialtasuna eta elkarrekiko errespetua.\nEzagutza aurreratua sortzen dugu, metodologia eta prozesu berritzaileak ezarriz.\nHelburuetara zuzendutako kudeaketa eredu batean lan egiten dugu, etengabeko hobekuntza sustatuz\nBezeroen zerbitzu eta gogobetetzerako orientazioa\nNekazaritzako elikagaien eta ingurumenaren sare produktiboan eta instituzionalean balioa sortzeko irtenbideak bilatzen ditugu\nJasangarritasunaren sustapen aktiboa\nBaliabideak eta azpiegiturak modu jasangarrian kudeatzen ditugu


Eusko Jaurlaritzak eta PuntuEUS Fundazioak ingurune digitalean euskararen erabilera areagotzeko elkarlana aurkeztu dute - Domeinuak .eus\nKultura eta Hizkuntza Politika Sailak eta PuntuEUS Fundazioak Bilbon, Euskadiko Artxibo Historikoan, egindako ekitaldi batean aurkeztu dituzte erakunde bien arteko elkarlanerako ildoak. 2022-2023 epealdirako jardueren helburua gizartean eta eremu sozioekonomikoan euskararen erabilera ingurune digitalean sustatzea eta .EUS domeinuaren presentzia areagotzea da. Horretarako, 2022. urtean Eusko Jaurlaritzak 50.000 euroko ekarpena egingo dio PuntuEUS Fundazioari eta laguntza teknikoa ere eskainiko dio garatuko dituen egitasmoak aurrera eramateko.\nBingen Zupiria Kultura eta Hizkuntza Politikako sailburuak eta Iñaki Goirizelaia PuntuEUS Fundazioko lehendakaria aurkeztu duten elkarlanerako programak bi helburu nagusi ditu:\nEremu sozioekonomikoa: enpresetan .EUS domeinuaren erabilera indartu eta euskararen erabilera euren ingurune digitalean areagotzea.\nArlo pertsonala: erabiltzaileen gailu elektroniko pertsonalak euskaratzea.\nEremu sozioekonomikoan lau esparruren arabera antolatu dira lehentasunak. Batetik Hizkuntza Politika Sailburuordetzarekin harreman zuzena duten erakunde pribatu askotarikoak daude, bestetik enpresa elkargoak eta beraien bazkideak, hirugarrenez merkataritza eta ostalaritza finkatu dira eta azkenik enpresa txiki eta ertainak.\nEsparru desberdinetako erakunde eta enpresen domeinuak aztertu, .eus domeinua txertatzeko bidea landu eta euren eremu digitalean euskara sustatzeko estrategiak nahiz eman beharreko pausuak zehaztuko dira. Zeregin horietan Kultura eta Hizkuntza Politika saila eta .EUS domeinua elkarlanean ariko dira entitate zein erakundeak erakarriz eta jarraipena eginez. Honetan laguntzeko trebakuntza saioak egingo dira eta behar dutenei laguntza teknikoa eskainiko zaie. Horretarako PuntuEUS fundazioak hainbat baliabide eskainiko dizkie enpresa eta erakundeei, hala nola, .EUS domeinua doan edo webgunea automatikoki itzultzeko plugin-a.\nArlo pertsonalari dagozkion ekintzak zehazteko, hau da, eremu digitalean euskara erabiltzaileen hizkuntza nagusia izatea sustatzeko, lehenik eta behin egoeraren azterketa bat egingo da. Ondoren hainbat komunikazio ekintza egingo dira .EUS domeinuaren erabilera sustatzeko edo eta nabigatzaileak eta gailu elektronikoak euskaraz konfiguratzeko.\nEuskara eremu digitalean\nGaurko aurkezpenean Bingen Zupiria Kultura eta Hizkuntza Politikako sailburuak adierazi duenez “hizkuntzaren bizitasun digitalari erreparatu behar diogu ezinbestean gaur egun, horrek erakutsiko baitigu neurri batean hizkuntzaren osasuna zein den. Eta bizitasun digitala eskaintzarekin lotuta dago batetik, komeni delako euskarazko eduki digitalak handitzea, ahalik eta gehienak izatea sarean. Baina bestetik, ezinbestekoa da euskarazko eduki digital horiek kontsumitzeko ohiturak indartzea”.\nIñaki Goirizelaia PuntuEUS fundazioko lehendakariak bestalde PUNTUESek gaur egun euskal gizarteak bizi duen egoerari erantzuteko ardura duela azpimarratu du: “gizartearen transformazio digitala bizitzen ari gara eta azken bi urteetan, premiak bultzatuta, prozesu hori asko azkartu da. Guk, bide horretan dauden pertsonak eta enpresak laguntzen ditugu: domeinuarekin batera tresnak, trebakuntza, laguntza eta zibersegurtasuna eskainiz eta euskaratik egiten dugu. Transformazio digitalari euskaratik erantzuten laguntzen dion proiektua da PUNTUEUS. 2017ko neurketaren arabera, Euskal Herriko webguneen % 16k zeukan edukiren bat euskaraz, eta % 1,3 zegoen euskara hutsez. .EUS erabiltzen duten webguneen artean, berriz, % 84 dago euskaraz. Izan ere, .EUSen erabilerak laguntzen du gure gizartearen digitalizazioa euskaraz, tokitik eta segurtasunez garatzen”.\nEuskarak Ingurune Digitalean duen ikusgarritasuna handitzeko, euskarak bolumena eta datu kopuru esanguratsua sortzeko, bi eremu hartu behar dira kontuan: ezinbestekoa da webguneak euskaraz izatea eta euskara sarean ordezkatzen duen .EUS domeinuaren presentzia indartzea. Baina, aldi berean, erabakigarria da ahalik eta erabiltzaile gehienek sarean ere lehen hitza euskaraz ematea. Zupiriak azaldu duenez, “eskaintza eta kontsumo-ohiturak handitzearekin batera, ez da ahaztu behar erabakiorra dela ahalik eta erabiltzaile gehienek sarean ere lehen hitza euskaraz ematea. Sareko lehen hitz hori gure gailuek ematen dute eta horregatik da garrantzitsua erabiltzaileek gailuak euskaraz konfiguratuta izatea. Euskararen pisu espezifikoa handitu behar dugu Interneten, horrela erakutsiko bait diegu enpresa handiei, web garatzaileei, robotei eta abarrekoei euskaldunok Interneten gaudela”.\nEusko Jaurlaritzaren Euskara eremu sozioekonomikoan sustatzeko plana 2020-2023 dokumentuak zehaztutako proiektu bat da .EUS domeinua sustatzearena eta Euskararen Ingurune Digitala: gomendioak 2021-2024 txostenak zehazten dituen ekintzen artean dago euskarari eta euskarazko baliabide digitalei ikusgarritasuna ematea erabilera areagotzeko. PuntuEUS Fundazioaren xedeak ere bat egiten du helburu horrekin eta gizartean ematen ari den transformazio digitalean euskaratik eragitea du xedetzat.


2018 Ekainak 20\nAEKn euskara irakasle aritzeko oinarrizko ikastaroa antolatu dugu, irailaren 8tik urriaren 27ra\nKonbinatua izango da: on-line jarduerak eta aurrez aurreko 5 eskola.\nOn-line lanetarako http://www.egela.aek.eus plataforma erabiliko da.\nOharra: Hotmail eta Yahoo posta zerbitzua erabiltzen duten lagunek gure mezuak spam karpetan jasotzea gerta daiteke. Mesedez, begiratu karpeta hori.\nIkasturtea bukatu baino lehen, AEK-ko ikasleen jaia Bilbon


Orain arteko bi bikote onenak Eibarren neurtuko dira igandean | Pelota | Naiz\nMAR. 04 2021 - 16:50h\nOrain arteko bi bikote onenak Eibarren neurtuko dira igandean\nElezkano II-Zabaleta eta Altuna III-Mariezkurrena sailkapenaren puntan dabiltza hasieratik, baina atzetik datozen bikoteek presioa sartzen dute. «Noizean behin partida bat galtzeak oinak lurrean ipintzen laguntzen dizu», aitortu du Mariezkurrenak azken jardunaldiko porrotari buruz.\nMariezkurrena, Altuna, Elezkano eta Zabaleta, gaur goizean Eibarren (ASPE)\nBinakako Txapelketan orain arte onenak izan diren bi bikoteak, Elezkano II-Zabaleta eta Altuna III-Mariezkurrena, elkarren aurka neurtuko dira igandean Eibarren, eta partida horretarako material aukeraketa ostegun goizean egin dute Astelena pilotalekuan.\nDanel Elezkano eta Jose Javier Zabaleta ligaxkako lehen postuan daude zortzi punturekin; Jokin Altuna eta Jon Mariezkurrena bigarren daude zazpi garaipenekin. Garrantzitsua da lehen bi postuetan amaitzea, kanporaketaz ahaztu eta finalerdietako ligaxka jokatzea ziurtatzen duelako, baina atzetik presioa sartzen ari dira aurkariak.\nAltuna eta Mariezkurrena, esaterako, azken neurketa galtzetik datoz, eta Peña II-Albisu bikotea puntu bakarrera ipini zaie. «Porrota ahaztuta daukat jada. Hurrengo egunean gertatutakoa aztertzen duzu, agian gehixeago lagundu behar nion Joni, baina segituan hurrengo partidan pentsatzen hasten zara. Badakigu goian ibiltzea oso zaila dela, bikote guztiek asko jokatzen dutela», adierazi du Jokin Altunak.\n«Noizean behin partida bat galtzeak oinak lurrean ipintzen laguntzen dizu. Baina ongi entrenatu dugu eta iganderako prest gaude», berretsi ditu Jon Mariezkurrenak bere aurrelariaren hitzak.\nLehen itzulian, Azpeitian jokatutako norgehiagokan, Elezkanok eta Zabaletak 22-15 irabazi zuten, eta neurketa hura gogoan, bi bikoteak elkarri laudorioka jardun dira.\n«Dagoen aurrelari artistena» bezala deskribatu du adibidez Elezkanok Altuna, eta amezketarrak Zaratamokoaren lana goraipatu nahi izan du: «Beti Joseren lana nabarmentzen ari gara, asko jotzen duela eta ez duela pilotarik galtzen. Gutxi hitz egiten da Danel egiten ari den txapelketaz, eta sekulako maila ematen ari da».\nJardunaldia Muskizen amaituko da\nHamargarren jardunaldia Muskizen amaituko da astelehen gauean, Olaizola II-Rezusta eta Urrutikoetxea-Imaz bikoteen arteko partidarekin. Interesguneetako bat bertako pilotaleku urdina ezagutzea izango da, Beñat Rezustak onartu baitu lehen aldiz jokatuko duela frontoi horretan.\n«Niretzako frontoi berria da, baina itxura ona dauka. Ea ongi jokatzen dugun, guretzako lasaiatasunaren puntua izan daitekeelako. Ea ateratzen dugun», aipatu du seigarren garaipenaren bila joango den Bergarako atzelariak.\nUrrutikoetxea eta Imaz, bestalde, aurreko larunbatean Markinan emandako itxura txarra ahazteko gogoz daude, nahiz eta jakin lan zailak izango dituztela. Aurreneko itzulian 22-11 nagusitu ziren Olaizola eta Rezusta.\nAll about Binakako Txapelketa 2021


Semalt: Gameeu ZeuS Botnet\nThe Gameover ZeuS botnet Microsoft OS exekutatzen da eta 2007an aurkitu da. Hainbat arazo sortu ditu orain arte, eta hackerrek 70 milioi dolar baino gehiago lapurtu dituzte. Sintoma eta seinale pare bat daude Gameover ZeuS botnet infiltrazioaren ondoren. Makina arriskutsuak bere jarraibideak exekutatzen hasi dira. Zure gailua behar bezala funtzionatzen ez baduzu eta zure datuen segurtasuna kezkatuta baldin baduzu, zure ordenagailuak botnet sarean parte hartu duela eta hau da bere errendimendu orokorra hobetzeko ordua - gnstige spedition europaweit. Gameback ZeuS botnets-en gaiak agerian daude maila txikietan eta handietan. Jason Adler-ek Semalt adituak azaltzen du ZeuS botnet praktikak desberdinak direla sareko kudeatzaileentzat, baina hauek dira onenak:\nBotnet detekzioa honeypot bidez\nSegurtasun handiko profesional ospetsuak eztei-lapurrak sortzea eta gauza ona deitzea. Batzuetan Gameover ZeuS botnets ere detektatu ahal izango dira hemen eta zure gailuen zati bat erraz bihurtu. Adibidez, Suricata erabiltzen baduzu, intrusioaren aurkako detekzio sistema sinplea baduzu, zure sisteman aitortutako Gameover ZeuS botnetsen zerrenda eskuratu nahi duzu. Zoritxarrez, ezinezkoa da zerrenda osoa hackerek editatzen dutelako eta Interneteko edo C & C zerbitzarira konektatzeko saiakerak alferrikakoak direla frogatzeko.\nBotnet detekzioa amaierako puntutan\nOstalaria oinarritutako Gameover ZeuS botnet detekzioa antiviral irtenbidearekin hasten da eta bezeroen webguneetan bilaketak egiten ditu. Segurua da antiviral teknologiak gehienetan infekzioak aurkitzea, eta, beraz, administratzaileak arazo gehiago behar ditu. Botneten detekzioa amaierako puntuan posible da zure gailuetan rootkitak instalatzea saihestuz gero, ez egin klik iragarki ustekabeko iragarkietan edo popup leihoetan, eta HTTPS kanpoko arakatzea saihestu. Jakina, zure DNS zerbitzari lehenetsia aldatzen bada, hackerrek zure sisteman zerbait egin duela adierazten duen argia izango da eta berehalako neurriak hartu beharko dituzu.\nBotnet sareko detekzio bat\nSareko oinarritutako Gameover ZeuS botnets zaila detektatu da. Jarraipena egiteko eta kontrolatzeko bideetako bat txataren trafikoaren araberakoa da. IRC trafikoa zifratuta bidaltzen da, hacker batek zure webguneko gako-hitzak detektatu ditu eta jarduera gaiztoak berriro berrerabili ditu. Emaile desberdinek bat-batean kanpoko webguneetara joaten direnean, botoi hau DDOS erasoak zure gailutik edo ordenagailu sistematik abiarazi direla adierazten duen seinale argia da. Aldi berean, masa irteerako trafikoa arazoak sor ditzake. Berri ona da botnets litekeena dena amaitu dela datozen egunetan.\nGaur egun, adituek irtenbide irekiko soluzioetan oinarritzen dira, hala nola, Snort, eta segurtasun-eskaintza integratuak, esate baterako, AlienVault, botnets-ekin aurre egiteko. Garrantzitsua da botnet sarearen jatorria identifikatzea eta eskerrak ematea, IT adituek aukera izan dute tresna eta programekin. Botnetsen izaera eta eraginak aztertu ondoren, botnets lokalak eta nazioartekoak mugatu eta desagerrarazi ditzakete. Batezbestekoak dira dagoeneko kendutako milaka ZeuS botnetetze-jokoa, eta adituek gai honi jarraitzen diote lanean. Horrek esan nahi du etorkizunean edonork kentzeko gai izatea.


Iholdi Mariasun Landa euskal idazleak sortutako pertsonaia da. Iholdi Iholdi obraren protagonista da, 1988. urtean argitaratuta. Erein argitaletxeak argitaratu zuen eta 1992. urtean Honour List of the IBBY (International Board on Books for Young People) saria irabazi zuen. Horren ondoren, Iholdi pertsonaiaren saila sortu zen. Guztira sei liburu argitaratu ziren: "Iholdi", "Izeba txikia", "Alex", "Amona, zure Iholdi", "Marina" eta "Haginak eta hilobiak".\n1 Nortasuna liburuetan zehar\n1.2 Amona, zure Iholdi / Marina / Haginak eta hilobiak\nNortasuna liburuetan zehar[aldatu | aldatu iturburu kodea]\nAmona, zure Iholdi / Marina / Haginak eta hilobiak[aldatu | aldatu iturburu kodea]\nLehen aldiz 2000. urtean argitaratu zen liburu honetan, Iholdi dagoeneko ez da haurra, gaztetxoa baizik. Honek erakusten du bilduman zehar zer nolako garapena duen pertsonaiak, nahiz eta inoiz ez galdu erabat inozentzia. Liburu honetan, amonari idazten dion gutun batean, lehengusu Martinekin bizi izan duen esperientziak (pistola bat lehen aldiz ikusteak) zer eragin izan duen ikus daiteke. Iholdiren beldurrak inoiz baino agerikoagoak dira, baita emozio hau sentitzeak sortzen dion lotsa eta ezinegona ere, koldarra ez dela adierazi nahi baitu lehengusuaren aurrean. Aurreko liburuan baino helduagoa da Iholdi bere beldurrak gainditu eta arazoa konpontzen duelako azkenean, pistola uretara botata eta bere lehengusuari aurre eginda. Hala ere, bere sentiberatasunak eta irudimenak (amona hegazkinak gal edo desbidera ez daitezen gidatzen imajinatzen ditu, trafikoarekin egiten den antzera) berdintsu diraute eta, beraz, ez da inola ere galtzen Iholdi liburuko protagonistaren muina.\nHori dela eta, Olaziregik diok Landaren testuetan, eta, azpimarratzekotan Amona, zure Iholdin, liburuko estetikotasuna dela garrantzia handia duena eta hori dela eta, Iholdiren pertsonaiak baliabide literario asko erabiltzen ditu bizitakoak kontatzeko, metafora askorekin eta pentsaera modu lasaian adierazita. Jone Arroitajauregi Aranbururen (2012) arabera, Iholdik ezin dio hitz egiteari eta bere bizitza kontatzeari utzi. Iholdi herri batean bizi zen bere familiarekin. Hasieran, etxean, kalean edo eskolan gertatutako bizipenak kontatzen zituen baina pixkanaka istorio luzeagoak kontatzen hasi zen. Istorio luze horietan bere lagunen bizitzak kontatzen hasi zen ere. Lagun horiek Ainhoa eta Alex ziren. Hala ere, zalantzarik gabe, Iholdi erosoen sentitzen zen momentua amonari (zeruan zegoena) istorioak kontatzen zizkioenean zen. Hau guztia ondo islatua dago bilduman zehar erabiltzen den hizkeran ere, baita haurren munduaren ezagutzan ere, Iholdik haurrek duten inozentzia eta irudimena oso ondo islatzen dituelako.\nIholdiren edizio ezberdinetan, azpimarratzekoa da ilustrazioek duten izaera estetikoa. Hernández Cavasen (2005) arabera ilustrazioak musikaltasunez beteta daude eta koloreek eta lerroek pertsonaiak hobeto ezagutzen laguntzen dute, haien barne mundua oso ondo islatzen dutelako. Askotan, ilustrazioek begira daudela sentsazioa sortzen dutela dio Hernandezek eta honek testuaren eta ilustrazioen arteko harremana sakontzen du. Horretaz gain, Iholdi bildumako ilustrazioak emozioz beteta daude, bai lehen edizioetakoak baita edizio berrikoak ere, nahiz eta elkarren artean ñabardura eta diferentzia asko, erabilitako teknikak oso ezberdinak baitira. Lehen edizioko ilustrazioak eskuz eginak dira eta izaera abstraktoagoa dute, bigarren edizioko liburuak irakurtzeko eta interpretatzeko errazagoak diren bitartean. Hala ere, bi ilustrazio motek oso ondo adierazten dute Iholdi nor den, sentiberatasun handiz eginda daudelako.\nOrriaren azken aldaketa: 30 maiatza 2018, 11:20.


Euskara eta naziogintza: Zer egin nahi dugu?\n2018ko maiatzaren 24a, osteguna | Ordua Euskal Herrian 09:57:19\n2015eko uztailaren 01a\nEusklagintzaz, estatugintzaz eta naziogintzaz hausnartu zuten besteak beste hainbat adituk JAKINek Iruñean antolatutako ikastaroan (Argazkia: @ueu_orokorra)\nAzken denboran sarri entzuten ditugun hitz konplexu eta mamitsuak dira: euskalgintza, estatugintza, naziogintza… Garai aldaketa batean gaudela dudarik ez dago: kezkak, ezinegonak, dudak… Baina zer iradokitzen digute kontzeptu horiek? Zeintzuk dira beraien arteko lotuneak? Helburuak edo soilik bitartekoak al dira eraiki nahi edo ari garen Euskal Herri “berri”, “sozialista”, “feminista”... honen baitan? Gai hauek izan dira besteak beste ekainaren 25 eta 26an Iruñeako Katakrak liburutegiko "Euskara, estatugintza eta naziogintzaren erdian" jardunaldietan eztabaidatu direnak.\nNazioaz mintzatzea beti da konplikatua, Joxe Azurmendi filosofo eta EHUko irakasle emerituak esan zuen bezala “nik ez dut soluzio definitiborik“. Greziako nazio kontzeptua komunitate prepolitiko bat da, izatez naturala dena, espainiar nazionalismoaren ideiaren guztiz aurkakoa: Rosa Díez UPyD alderdi Espainiarreko kideak Kataluniaren inguruan esandakoak hor daude: “legea nazioa egiten duena da, eta ez folklorismoa bezalako asmakuntzak”. Espainiar nazionalismoaren aburuz nazioak politikoa ez bada, ez du ezertarako balio.\nNazioa ez da soilik politikoa izatera mugatzen. Lehenik eta behin komunitate linguistikoa da Azurmendiren ustez: “Hizkuntzak egiten gaitu euskaldun”. Autokritikarako parada ere badauka filosofoak: “Euskal Herrian ez gara gai izan modernitateari aurre egiteko”, eta gertaera hau kanpokoen erasoen ondorio izateaz gain, “gure erantzunkizuna ere bada”. Euskal komunitateak galera asko eta irabazi gutxi izan ditu: Euskal Herrian nazioaren kontzeptua agortuta omen dago. Bere ustez “nazioaren espiritua politikan baino mendizaletasunean ikusten da” (…) “Ez gara izan ginena eta ez gara iritsi ezer berririk izatera”. Horregatik nazioaren izate natural hori berreskuratu behar dela azpimarratzen du: “Aberri egunak, Korrika, bertsolari txapelketak, Nafarroaren egunetan… parte hartzea garrantzitsua da”.\nEuskaldun izatea zer da?\nBaina zerk egiten gaitu euskaldun?, galdera plazaratu zuenean eguneko eztabaidari bide eman zion filosofoak. Jule Goikoetxea EHUko Zientzia Politikoetako irakasleak Berrian idatzitako artikulua mintzagai hartuta. Bertan “euskarak ez gaitu euskaldun egiten, baginak emakume egiten ez gaituen bezala. Subalternitateak egiten gaitu euskaldun, batetik, eta emakume, bestetik”. Azurmedik dio alergikoa dela "erredukzionismoei”. Ondorengo galdera luzatzen du: “subalternitatea al da euskaldun eta emakume guztien desberdintasun guztiak biltzen dituen esentzia platoniko berria?” Artikuluaren biktimismo jarrera errefusatuaz esan zuen: “ni naizen dena euskalduna naiz, nahiz eta Göethe irakurri eta nire emaztearekin alemanez mintzatu”. Goikoetxeak erantzun zion subalternitateak ez daukala biktima kontzeptuarekin zerikusirik: “Subalternitatea borrokarako gida da, indar botere posizioa”. Goikoetxeak sozioekonomian, immigranteen gaietan eta generoan oinarritutako Estatu feminista defendatzen du. Idurre Eskisabel EHUko kazetaritza irakasleak iritzia konpartitzen du eta “demokrazian eta subalternitatean oinarritutako Amaiur berri bat” sortzearen alde mintzatu zen.\nEuskalgintza eta Estatugintza\nEuskalgintzak eta Estatugintzak ere eztabaidarenparte handia bereganatu zuten. Txillardegik 60ko hamarkadan defendatu zuen jarreraren alde mintzatu ziren Mario Zubiaga EHUko irakaslea eta Alaitz Aizpuru eta Andoni Olariaga filosofoak, besteak beste. Txillardegik zioen euskara mantendu nahi bada halabeharrez Euskal Estatua behar dela. Hala ere Zubiagaren ustez euskalgintza eta politikagintzaren parametroak “agortuta daude”, eta garaia da “euskal nazioa” zer den definitzea baino “euskal” kontzeptua zer den birpentsatzeko, euskarak “kate maila eraginkor bat” behar baitu. Euskararen erakargarritasunari garrantzi berezia eman zioten Zubiagak eta Koldo Izagirre idazleak: “Euskarak diktadura garaian zeukan erakargarritasuna berreskuratu behar du”. Bide beretik Iñaki Martinez de Luna hizkuntzalariak jendea euskarara gerturatzeko “limurtu” egin behar dela esan zuen: “Euskarak marketin kanpaina eraginkorra behar du”.\nEstatugintzak eta euskalgintzak helmugak baino bitartekoak dira Eduardo Apodaka pentsalariaren ustez. Hala ere, estatu egonkor bat lortzeko burujabetzaz gain “gutasuna” birsortu behar omen da. Azken ideia honekin ados dago Gaizka Aranguren kazetaria: “Irudimen kolektiboak bere gutasuna galdu du, orain lehentasuna gutasun hau berreskuratzea da”.\nJardunaldiek askorako eman zuten. Mahai-inguruan Olariagak esan zuen baikortasunez begiratu behar zaiola egindako guztiari baina beti ere kontuan izanik Sarrionaindiak Moroak gara behelaino artean? liburuan idatzitakoa: “Euskal nazioa ez da eginda dagoen zerbait eta euskaldunak, besteak bezala, egiten dutena izango dira”.\nKanal hauetan artxibatua: Euskalgintza | Kultura | Iruñea | Estatugintza\n2018-05-10 | Onintza Irureta Azkune\n2018-05-06 | Mikel Irizar\nEgun gutxi lehenago, emakumeen txanda izan zen. Indar erakustaldi handia egin zuten; militantziaren esparrua gaindituta, emakumeen aldarria gizarte osora zabaldu den seinale... [+]\nSan Antonio Spurs, animatzaile taldea kendu duen NBAko lehenbizikoa


Nafarroako Gobernuko Bakearen, Bizikidetzaren eta Giza Eskubideen Zuzendaritza Nagusiak antolatu ditu Bizikidetzari eta Giza Eskubideei buruzko I. Jardunaldiak. Helburua nazioarte, nazio eta Nafarroa mailan giza eskubideen eta bizikidetzaren inguruan dauden erronkak identifikatzea eta horien kontzientzia hartzea da. Azaroaren 19 arte eman ahalko da izena.\n1. WEBINAR: BIZIKIDETZAREN ETA GIZA ESKUBIDEEN INGURUKO POLITIKAK. IKASKUNTZAK GLOBALIZAZIOTIK.\nWebinar zikloaren aurkezpena\nNafarroako Gobernuko Lehendakaria.\nLehenengo webinarrak bizikidetzarako edo giza eskubideen errespeturako politiken ezarpenarekin lotura estua duten nazioarteko agendako gaiak aztertuko ditu. Adituak honako gai hauei erantzuten saiatuko dira: nazioarteko agendetako (Europako, NBE) zein esparru tematiko hartu behar dira kontuan bizikidetzaren eta giza eskubideen aldeko eskualde-politika bat eraikitzeko? Nola atera diezaioke onura eskualdeko politika publiko batek nazioarteko erakundeen edo erreferentziazko zentro akademikoen lanari, Global Campus of Human Rights delakoari, esaterako? NBen edo NBEaren zer erreferentzia erabil daitezke eskualde batean bizikidetzaren edo giza eskubideen aldeko politikak hobetzeko?\nEMA Programaren Zuzendaria eta Nazioarteko Zuzenbide Publikoan eta Nazioarteko Harremanetan Katedraduna.\nUE DEVCO eta AECID\nGenero politiketan eta lankidetzari aplikatutako giza eskubideen ikuspegian aditua.\nNazio Batuak – Nazio Batuen Giza Eskubideetarako Goi Komisarioaren Bulegoa\nZuzenbidean Doktorea da Europako Unibertsitate Insittutuan (Florentzia) eta Politika eta Administrazio Zientzietan lizentziaduna Madrilgo Unibertsitate Autonomoan.\nWEBINAR 2. BIZIKIDETZA ETA GIZA ESKUBIDEAK BIRPENTSATZEN POST PANDEMIAN.\nBigarren webinarrak COVID 19aren pandemia eta krisi hori gure gizartean dagoeneko eragiten ari den krisiari erreparatu nahi dio. Gizarte-gatazkak, desberdintasunen areagotzea, biztanleriaren pobretzea, oinarrizko zerbitzuen saturazioa, oinarrizko paralisi ekonomikoa, etab. Adituek hainbat gairi erantzungo diete. Nola sustatu gizarte-bakea eta bizikidetza sistemaren krisi-garai gorabeheratsuetan? Gizartetik etorri behar dute erantzunek giza eskubideak nagusi izan daitezen pandemia gainditzeko neurrietan? Zer rol jokatu behar dute hainbat eragile sozialek, politikok, ekonomikok…?\nKonstituzio Zuzenbideko irakaslea.\nPablo de Olavide Unibertsitatea\nJoaquín Herrera Flores Institutuko Zuzendaria.\nCarlos III Unibertsitatea\nFilosofia eta Zuzenbidearen Soziologia irakasle titularra.\nWEBINAR 3. TOKI-ERAKUNDEEK GIZA ESKUBIDEEN ETA BIZIKIDETZAREN SUSTAPENEAN DUTEN ZEREGINA.\nHirugarren webinarrean, tokiko erakundeek bizikidetza eta giza eskubideen errespetua sustatzen duten eragile gisa duten zereginari erreparatuko zaio. Gai hori aztertzeko, adituek ondorengo gaietako bat aztertuko dute. Zer gaitasun eta rol har ditzakete beren gain toki-erakundeek bizikidetza eta giza eskubideak sustatzeko? Zer adibide aurki ditzakegu Estatuko beste eskualde batzuetan tokiko erakundeen lana inspiratzeko? Zer zutabe eta esparru tematikok markatu behar dute toki-erakundeek Estatuan duten ineresa bizikidetzaren eta giza eskubideen arloan?\nNazioarteko Zuzenbide Publikoa eta Nazioarteko Harremanak irakasle titularra. Kataluniako Giza Eskubideen Institutuko Presidentea.\nZuzenbidearen Filosofia irakasle titularra.\nNafarroako Gobernuko Bakearen, Bizikidetzaren eta Giza Eskubideen Zuzendaritza Nagusia\nBizikidetzaren eta Giza Eskubideen Zerbitzuko Zuzendaria.\nZuzendaritza Nagusiaren aholkularia Bizikidetza eta Giza Eskubideak gaietan.\nLAN BIRTUALA EGITEKO JARDUNALDIA\nNAFARROAN BIZIKIDETZARAKO ESPARRUAK ERAIKITZEN. GOGOETAK ETA GOMENDIOAK.\nJardunaldiaren lehen saio honetan, Nafarroan gaur egun dauden bizikidetza-esparruei buruz hausnartu nahi dugu. Nafarroa bezalako eskualde batean aniztasun politiko, kultural eta sozialak planteatzen dituen akordio instituzionalak, itun sozialak, tentsioak eta erronkak. Horretarako, adituek gai hauen inguruan eztabaidatuko dute: zein izan daitezke Nafarroan bizikidetzarako erronka nagusiak? Nola prestatu behar dira gizartea eta erakunde publikoak bizikidetza-espazioak eraikitzeko? Zer gomendio plantea dakizkioke Nafarroako Gobernuari bizikidetzaren eta giza eskubideen aldeko apustua indartzeko?\nUNESCO Katedraren Zuzendaria.\nZuzenbidearen Filosofian Katedraduna.\nEuskal Herriko Unibertsitatea - Globernance:\nFilosofian Katedraduna eta Globernanceko Zuzendaria.\nERAKUNDE PUBLIKOEN GIZARTE- ETA INGURUMEN-BIZIKIDETZA\nJardunaldiko bigarren saioak Nafarroako bizikidetza-plan batek izan behar dituen zutabeak eta esparru tematikoak aztertuko ditu. Klima-aldaketarekin lotutako ingurumen-gaiak, erakundeek gizarte- eta ingurumen-gatazkei heltzeko izan beharko luketen ikuspegia. Nazioarteko edo eskualdeko beste esperientzia batzuetatik abiatuta, adituek honako gai hauetakoren bat aztertuko dute: Zer eragin du klima-aldaketak bzikidetzan, globaltasunetik tokikotasunera? Nola sustatzen dituzte erakunde publikoek bizikidetza eta giza eskubideak beste eskualde batzuetako gizarte- eta ingurumen gatazketako testuinguruetan? Zer gaik eskatzen dute arreta berezia bizikidetza eta giza eskubideen errespetua sustatzeko? Nola antola daiteke bizikidetza eta giza eskubideak sustatzeko tokiko agenda bat nazioarteko beste esperientzia batzuekin?\nGizarte Zientzien Fakultateko Dekanoa.\nZaragozako Unibertsitatea - Globernance\nGlobernance ikertzailea, Zaragozako Unibertsitateko irakaslea. Analista politikoa komunikabideetan.\nZuzenbidearen Filosofia irakaslea.\n13:00 Jardunaldiaren itxiera\nHerritarrekiko Harremanetako Kontseilaria.


Zaleturik gabeko neurketekin hastera doaz gaur Haranen - Usurbil - Noaua.eus\nEzohiko kirol denboraldia\nZaleturik gabeko neurketekin hastera doaz gaur Haranen\nNoaua Aldizkaria 2020-10-17 08:13\nEzohiko kirol urtea abiatu da txoko guztietan, covid19-ak baldintzaturiko neurrien eraginpean. Harane da horren isla argietako bat. Jardunari ekin diote, larunbat honetan futbol partida bat programatu dute baina zaleturik gabe.\nCovid19 garaiko kirol denboraldia hasi ahal izan dute kirol taldeek. Ezohiko neurri eta baldintza artean ordea. Kalezarko Harane futbol zelaia horren lekuko argia da. Neurketak jokatzen hastekoak dira bertan, Usurbil F.T.-tik aditzera eman dutenez. Larunbat honetan bertan (urriak 17) ospatuko da partida bat; erregional preferenteen mailako emakumezkoen arteko partida.\nLarunbat arratsaldeko 16:00etan hasita, etxekoak, Usurbil F.T. eta Elgoibar lehiatuko dira Haranen. Aipatu moduan ordea, ezohiko neurrien artean. Momentuz behintzat zaleturik gabe. Datorren astebururako partida gehiago iragarri ditu Usurbil F.T.-k. Neurketa ofizialak, baina entrenatzaile eta jokalariekin soilik, zaletuen parte hartzerik gabe.\nDATOZEN FUTBOL PARTIDAK\nUrriak 17, larunbata\n16:00 Emakumezko erregional preferenteak: Usurbil F.T.-Elgoibar\n11:30 Kadeteak: Usurbil FT A-Zumaiako\n15:30 Preferente mutilak: Usurbil FT-Tolosa\nUrriak 25, igandea\n11:00 Kadete neskak: Usurbil FT-Martutene


Ardailan egin ditu Bilborako 150 kilometroak. Begoñak deitu dio: “Zerbait pasatu zaio Axiri”. “Zer?” galdetu dio, baina ez dio esan nahi izan; KulturaSustatzekoZuzendaritasunak kalte egiten diola aipatu behar diola iragan zaio gogotik, idazle, antzerki-talde, zinema zuzendari, eskultore, malaparteo artisten artean hitzaldiak eta kanporako bidaiak erregalien moduan banatzera ohitu izanak adiskideen artean botere igualtsua erabil dezakeelako uste ustelaz errepararaziz.\n“Bueno, beharbada ez da ezer” pentsatu du Lekunberri Aranatz parean azeleragailuari sakatzen diola. “Edo beharbada hil egin da, eta ez dit esan nahi izan beldur ez nadin” egin zaio gogoan bere buruari, dramatizatzeko joeragatik erdi errieta erdi trufa. Edo errieta herena, trufa herena, desira herena, astebete baitaramate hizketatu gabean, Bilbon 19. urtemuga ospatu eta Axik pikutara bidali zuenetik. Arrapaladan iragan zaizkio Bilbotik Iruñerako hamabosteroko bidaian egiten joan zaion desgogoa, lehendabizi, eta nekea gero; elkar ezagutu zutenekoa, eta hari buruz izaten zituzten xehetasunekiko desadostasunak: seguru dago elkar ezagutu zutenean bera ez balitz Axirengana hurbildu, bakoitzak zenbait alde egingo zuela, eta bakarrik jaitsiko zela Artxandatik, joan bezala, autoan lo egin eta hurrengo goizean Txato-eta jasorik Iruñera buelta; eraiki duten guztia, eta, jakina, heziketa sentimentalari dagokionez, ezkerkeriagatik, eta marikitismoari dagokionez, sexuaren aldarriagatik, handi, larri, gora edo higatuagatik onartu nahi izaten ez duen hitza: maitasuna; hasieratik bukaerarakoa, une zoro haietatik orain duten urmael moduko harreman honetara egindako lan guztia; elkarrizketak; haserreak, batez ere, haserreak; gaizki-ulertuak, neke edo utzikeriagatik egindako traizio txiki horiek guztiak: gogo txarrez egindako deiak, lehen irrika sortzen zien bekokiaren kurba leuna itsustasunaren eredu iruditzeari kontra ez egin izana; aldapatxo egin, eta, hala ere, larrualdiak, higadura; baina, baita ere poza, horrenbeste urte elkarrekin hori guztia eraiki izanaren harrotasuna, heterosexualez bestela sortutako harremana, harreman irekiaren kontua... Josebari oztopo egin dio gogoaren ideien hurrenkera labainak. Harreman irekiaren kontua. Baina askotan ergel moduan jokatzen dute, astebete hitz egin gabe eta orain...\nErrabiak hartu du Begoñak ez diolako zer gertatu den esan. Estomagoa dantzan du. Cruz Mariren bulegora sartu eta badoala aitatu dionean ez dio kasu gehiegirik egin, hura ere ez baitabil ongi; emazteak nazkaturik maletak atarian paratu dizkio urteetan buztanarin baten moduan aritu ondoren, emakumeei eman ezin diena eskaintzeko itxurak egiten, eta gero arazo gehiegirik gabe atzera egin ahal izateko eskainitakoa eskaini duela ukatzen; horien artean Begoña gaixoa, zeinak urteak eman baitzituen entzungor, Cruz Marik andrea utziko zuela sinetsirik, Axik zein Josebak aukeraren urruntasuna seinalatzen bazioten ere.\nNahiz eta buletina itzultzearen lana gero eta errutinatsuago egin, makina olioztaturik daukate —lege espainiarrari bereziki darion idazmolde korapilatsu eta nasai hori itzultzeko sortu dute, eta urre gorria bailitzan ordenagailuan gordetzen duten korpus hori—, hainbeste, astero itzuli behar dituzten buletinak goiz erdirako eginik, norberak bere gauzetarako erabiltzen ditu arratsaldeko hirurak arteko lau orduak. Berak, azken boladan, Andrew Motionen amaren heriotzari buruzko poemak itzultzeko, Muñoz Eugik Elgacenan argitaratzeko aginduak eta Miren Akerretaren Dolutan filmaren prentsarako aurkezpen fitxa.\nAxik adarra jotzen dio Landerri, Euskal Gatazka noiz bukatuko eta krisi garaian, adiskidetzea, erreparazioa aurrera eramateko —antzezteko, kongresuak egiteko, nahi balitz Landerrek Axirekin eztabaidatu ondoren horren inguruko telebista programa bat egiteko— dirurik ez dagoen une bertsuan. “Euskaldunok beti horren egoki” ihes egin dio, ironiari ezin eutsirik.\nZenbat aldiz egin du bidaia hau? Errudun nabaritu du bere burua astebete daramatelako haserre, dena, 19 urteren ondoren berak oraindik elkarrekin bizitzeko gogoari eusten diolakoz. Eta haren sutu aldia. Hura sutu egiten baita gauzak arrazoitzen hasi aurretik.\nTelefonoak jo dio.\nEgin den isilunearen hondoan ardaila borborka nabaritzeak antsiatuago paratu du bera. Autoaren zarata leuna entzun du.\n“Zer gertatu da? Zergatik ez didazu lehen esan?”.\nBego irudikatu du beste aldean, sakelakoa belarrian. Eta orduan jakin du hark ezer esan gabe zerbait larria, ziur aski istripu larri bat, heriotza, beharbada, gertatu dela.\n“Ez nekien zer gertatu den, Joseba!” erantzun dio Begoren ahots metalikoak.\n“Hil egin da?” bota du arin.\nHarritu egin du bere buruak esan ahala; ez du susmatzen botatako esaldiaren eta benetako esanahiaz jabetzearen tartean ereinik dauden neke eta atsekabeen demasa.\n“Gurutzetan gaude. Bihotzekoa!”.\nGurutzetako erietxera ailegatutakoan zain ditu Begoña eta Lander. Musu azkar bana eman eta, ordua delakoz, airean bezala eraman dute Zainketa Intentsiboko Unitatearen itxarongelara. Sartu direnean zain daude gainontzeko ahaideak. Gaixo bakoitzeko bi, gehiago badira —dio kartelak— ziu gela inguratzen duen korridoreetako leihoetan behar dute. Larritasuna nabari zaie aurpegieretan, bizitzaren zama guztia gainera erori izan balitzaie bezala. Bozgorailuetatik sar daitezkeela entzun dutenean abiatu dira gela barnera Bego eta Joseba, Landerrek, zalantzan, ziua inguratzen duen korridorera jo duen bitartean. Ia dantza harmoniatsua izan da ahaide bakoitzak bere gaixoa aurkitzea. Han daude gorpu ia, tutuz, trakeotomiez, sueroz eta odol poltsez josita.\nAxik ez duela Axi ematen pentsatu ahala, Begoñak, gogotik iragan zaionaz ohartu balitz bezala, sorbaldatik heldu dio Josebari.\n“Ezin dut sinetsi. Gizajoa, ez du bera ematen”.\nBegoñak baiezkoa egin eta areago estutu du.\nTutu batek eskuineko besotik suerorainoko bidea egiten dio; beste bat, lodiagoa, ageri zaio zintzurrean; beste bat sudurretan barna doakio.\nOrdu batzuk baino iragan ez badira ere, besoek galdua dute guritasuna; aurpegia, zurbilaz gain zorroztua du, sudurra luzatua, eta kokotsa barnera sartua; zaila da Axiren gorputz sendoa izara zuri-urdin haien pean dagoela sinestea, halako muino leun batzuk baino ez baitira nabari.\n“Ez da ezer izango. Aterako da, eta ongi paratuko”.\nBegoñak baiezkoa egin dio buru keinu arin batez.\n“Esan didate gero egon gaitezkeela medikuarekin”.\nJosebak beste gaixoei erreparatu die, Axi bezala maindire, tutu eta poltsez estalirik. Elgacenarako itzuli zuen Philip Larkinen poemaz akordatu da: “Hotelik dotoreena baino erraldoiago...”. Eta gero Andrew Motionen poema oraindik itzuli gabeak: Anniversaries, ama zalditik erorita koman izan zuen urteetan eskaini zizkion poemak etorri ahala uxatu nahi izan ditu.\n“Hilabete baten buruan kalean egonen da”.\n“Uste dut anbulantziak dexente berandutu direla” esan dio Begoñak, makurrenaren iragarle.\n“Zer esan nahi duzu?” galdetu dio erronkan Josebak.\nAxik mugitzekoa egin duela iruditu zaio.\n“Mugitu egin da!?”.\nBegoñak maindire, tutu eta suero-poltsa tropoilura jiratu du burua. Han datza kamillan, hormatik hurbil, leihoa atzean dutela, eta leihoaren atzean Landerren aurpegi mindua, denak ere bigarren mailako ikusle izatera beharturik. Eta Axi, haien artean, mugiezin, bizitzatik aparte, ia objektu, tutu, maindire eta aire irreal horren ondorioz.\n“Txikia ematen du, ezta?”.\nJosebak baiezkoa egin dio.\n“Ongi jarriko da, ezta?” esan dio Josebak Begori. “Baina non gertatu da?” galdetu dio ondoren, Begoña elkarrekin astebete haserre eta hitz egin gabe daramatela jabe daitekeela-eta asaldaturik.\n“Deustuko Erriberan. Nonbait lasterka egiten ari zen”.\nJosebari so egin dio. Durduzaturik. Gertatutakoa ezin sinetsirik. In shock. Bozgorailuetatik denbora amaitu dela entzun dute.\nJosebak azken begirada bota du Axi zenera; eta “zenera” bururatzearekin bat damutu egin zaio, pentsatze hutsa zorigaitza deitzea baita. Hurrengo egunean deitu izan balio, sikiera! Zergatik kateatzen dira horrelako haserreetan?\nSenideak itxarongelan bildu dira; atzean gelditu dira maindire, tutu eta suero-poltsa tropoiluak, ez ordea, halako harridura bat, artean bizitza injustua dela erabakitzeko gauzeza, ez erabakira ez direlako ailegatuko, logikoena da, baizik eta harridurak berak oraindik ez dielako gogoaren oldoztera iristen uzten. Hormak iragan dituzte tunel batean balihoaz bezala, gehiegizko beroak pertsekutaturik, eta handik igogailuetara, eta handik kalera, eta handik metro, autobus eta autoetara. Josebari dena irreala iruditu zaio, amets bat bezalakoa. Hura ez zaio hari gertatzen ari, beste norbaiti baizik, eta, hala ere, objektuek eutsi egiten diote materialtasunari, baina kokaturik dauden espazioak ez du funtsik, ez dago lurrari loturik, eta dardara egiten du zorabio histua sortuz. Hura ez zaio hari gertatzen ari, beste norbaiti baizik. Begoñari eutsi dio atarian ez erortzeko, Landerren begirada errukitsuaren pean.\nBegoñak, larriturik, heldu eta Landerrekin kezka begirada trukatu du. Josebak laxatu eta eskua altxatu dio, ez dela ezer gertatzen aditzera emateko.\nPiliri, Axiren arrebari, deitu behar dio. Ez dira inoiz ongi konpondu elkarrekin, Josebak pentsatzen du batzuetan Pilik berari egozten diola Axi homosexuala izatearen errua, Bego utzi eta gizonetan hasi izana berak hedaturiko birus baten ondorio izan zela, kasik izurrite baten antzekoa. Eta Lekunberrin bisitatzen dutenean, Josebari ez zaio gehiegi gustatzen aitaren herrira bisitan joatea, urruntasun nabarigaitz baina tenkor batekin hartzen du beti, kasik mesede bat egiten ari balitzaio bezala, nahiz eta kanpotik, Axirentzat esaterako, oso zaila izan antzematen, biek ala biek bai baitakite ez dutela elkar gehiegi maite, eta hor daudela partekatzen duten afektu bat dagoelako, bestela ez luketela elkar agurtu ere egingo kalean bata bestearen ondotik pasatzean; Josebak Nafarroaren eta herrien jatortasun indigenaren loriatan bizi den abertzale bilbotartzat du.\n“Piliri deitu behar diot”.\n“Deitu diot nik” esan dio Begoñak.\nBego ez dagokion tokian sartu izanak Josebari errabia eman dio hasieran, baina gero lasaitu egin du Piliri anaiaren bihotzekoaren berri eman behar ez izateak.\nKorridorearen izkina batean dituzte zain medikua eta erizaina.\n“Zu nor zara?” galdetu dio gazteleraz jatorri latinoamerikarreko medikuak.\n“Bikotekidea” erantzun du Josebak, besteengandik pauso txiki bat aurreratuz.\nOhiturik ez balego ez lioke erreparatuko mediku hegoamerikarraren harridura keinu nabariezinari, baina ohituta dago eta argi eta garbi irudikatu du mediku gaztearengan egin den halako tupustea.\n“Zer moduz dago?” galdetu dio gazteleraz medikuari.\n“Bihotzekoak eman dio. Ez dakigu oraindik. Nonbait norbaitek lurrean ikusi, deitu eta anbulantziak ailegatu arte denbora dezente pasatu omen da”.\nJosebari anbulantzien kontua arkano bat egin zaio. Bigarren aldia da esaten diotena.\n“Eta?” erronka-edo egin dio medikuari.\n“Ez dakigu. Jakin dugu hiperkolesterolemia arazo bat duela. Eta, beharbada... ziur aski, buxaturik izango du arteriaren bat” laburbildu dio medikuak, “arteria” hitzaren r-a leuntzen duela. “Itxoin baino ezin dugu egin. Bihar izango dugu informazio gehiago. Egonkor dago, hori bai”.\nEgonkor pentsatu du bere baitan Josebak, hara ze hitza!\n“Ongi jarriko da?” galdetu dio, antsietatea dela-eta kio egiten zaiola eztarrian gora.\n“Ez dakigu” itxi dio medikuak azentua finduz. “Bihar egongo gara”.\nMedikuak bukatutzat jo du elkarrizketa.\nAutora ailegatzean Begok —Axik egiten zuen moduan, bestalde— ez du zalantzarik izan eta eskuaren keinu agintari batez autoaren giltzak eskatu, ireki eta gidariaren jarlekuan eseri da.\nLanderrek txintxo-txintxo berehala jakin du zein den bere tokia, eta atzean eseri da.\n“Bazkaltzera joango gara” ebatzi du Begoñak.\nJoseba ezetza zezeltzen hasi da, marmarrak autoaren sabaian oihartzun moduko bat egiten duela.\n“Et, et, et... ez zaizu komeni bakarrik egotea. Lotara ere nirera etorriko bazina, hobe”.\nZer gertatzen ari da? Denak irreala ematen du, baina autoak auto dirudi oraindik, eskuan dituen bere eta Axiren etxeko giltzen metalak gogortasun ikaragarria transmititzen dio, plastikozko autoaren altzamahaiak presentzia itzela du, baina, gero, dena... oso irreala, beraren eta egoera eta gauzen artean izugarrizko distantzia balego bezala.\nEz daki zergatik, baina ezezkoan tematu beharra du.\n“Ez, Bego, Axirenera joango naiz... eta, bazkaltzera... nahiago dut rato bat bakarrik egon”.\n“Ez, bazkaltzera joango gara. On egingo dizu” eten du Begok.\nUne batez Landerren laguntza izatea desiratu du, baina Lander ezkerretara ageri den San Ignazio auzoari so doala iruditu zaio Josebari, eta berriz ere harrigarria iruditu zaio dena, lasaitasun interpretatu duen Landerren isiltasuna barne.\nJosebaren gogoak zurrunbiloa dirudi. Batetik bestera egiten du ardailan, San Ignaziotik pultserez betetako Begoñaren besoetara; erdizka utzi dituen itzulpenetatik Axirekin duela astebete izan zuten esan gabeko hitzen errieta hartara, “deitu izan balio sikiera”; ez du bazkaltzera joan nahi; Landerren amoranteetatik etxean, Iruñean, arratsaldean egitea pentsaturik zeukan arropa garbialdira; batetik bestera, bestetik batera. Bazkaltzera joango dira, eta kito pentsatu du Begoñak. Ongi etorriko zaio, ezin dute bakarrik utzi.\n“Ni ere gaizki nago, indeed” esatekotan egon da Begoña, baina bere horretan utzi du, alegrantzia eta sufrikarioa bikoteetako kideen esklusiba balira bezala. Bikotekidea izatea desiratu du une horretan, etxera joan eta norbaiten besoetan bildurik adiskide mina koman dut esan eta negar egin, hemen, Joseba sostengatzen egon beharrean, sufrikarioaren esklusibotasuna harena dela ahoskatu barik. Cruz Mari eta wasted time-aren adakera. Edo hobe lanean, Alde! Idazle abertzaleek Eusko Jaurlaritzaren politika kulturalaren kontrako gutun irekiari erantzuna idazten; Muñoz Eugiri Argian egindako elkarrizketan etb-1en kontrakoak aztertzen, edo Euskal Herria hobekien ordezkatuko luketen idazleen zerrenda sortzen Etxepare Institutuari pasatzeko, edo Estatuan euskal kultura sustatzeko kanpaina nondik joan litekeen gogoeta egiten.\nLodia egin zaio auto barneko eguratsa, eta Joseba eta Lander bi ezezagun. Axirekin ez zaio hori gertatzen, Axirekin beti izaten du halako kidetasun ezkutu bat, noizbait galdua —banandu zirenean ziur aski—, baina berehala errekuperatu zutena. A soulmate.\nEta Begok baiezkoa egin du buruaz, baiezkoa ahoskatzera ezin ausarturik. Susmatu du medikuaren hitzen azpian, “dexente berandutu omen ziren anbulantziak”, Axi Axi izatera inoiz itzuliko ez den epaia dagoela, indeed. Koma egoeratik ateratzeraz, eta duda egiten du, Axiren parte bat joana dela. Lost forever. Nahikoa badaki kulturaz, pentsatu du, bizitzaz jakiteko, eta bizitzan gauzak nekez ateratzen dira ondo. Ondo ateratzeko bulkatu egin behar dira, ekin, eta hemen ez dago zeri ekin. Patua da, kolesterola —hori esan die medikuak— haragiturik, sekula ez hobe esanda, gantz eta odol.\nBazkaltzera eseri direnean, Begoren hizketa sortzeko galdera ia erretorikoari erantzunez —“zer moduz zure ligeak?”—, hitz eta pitz hasi da Lander ordura arteko isiltasuna konpentsatu nahian.\n“Nazkatuta nago. Gero eta zoro gehiago dabil aplikazio informatikoetan; baiezkoa esaten dizute, ez dira agertzen; eta agertzera, jota daude; ikusi eta giharrak baino ez dituzte nahi; nik badauzkat, baina, nonbait ez dira egokiak; edo larrutan egin ondoren alde egin nahi dute, dutxa hartu eta berehala, larrualdiaren truke ezkontzeko eskatuko diezulakoan; joder, ze beldurra konpromisoari. Inposible dago, benetan. Txatok sortu nahi zuen Etika Marika haren ordez Terrorismo Marika sortuko nuke eta banan-banan marikak hiltzen hasi. Joder, ganbaratik jotako ze kuadrilla” korrituan atera zaio, mina dariola.\nJosebari oso urrutikoa egin zaio dena; zertaz ari da Lander hau ligeez hizketan Axi erietxean dagoen bitartean?\n“Baina ibili zara batekin hiru hilabete inguru” esan dio Begok. “Topo ere egin genuen elkarrekin, akordatzen zara?”.\n“Bai. Ea inora irtengo ginen galdetu nion aurreko egunean larrua jo ondoren, eta komunera joan eta bueltatu nintzenerako alde egina zen. Aplikazio guztietan blokeatu nau!”.\nZertaz ari dira bi hauek? Josebak urruntzen nabaritu du bere burua jatetxearen argi iragazietara; dena da oso erreala, baina tunel baten ahoan bezala ematen du. Eskatutako entsalada mahaian paratu diotenean okada egin zaio. Saiatu da letxuga hosto bat ahoan sartzen, baina janariak nekez egiten du behera. Atsekabe handien aurrean beste batzuk jatera ematen diren bezala, berak baraura egiten du ezin irentsi duelakoz.\n“Jan ezazu, gizona!” agindu dio.\nAltxatu egin da. Zertan ari dira!? Axi erietxean dago. Axi koman dago! Jatetxean utzi ditu, La Merced zubitik Zazpi Kaleetara abiatu bitartean. Badaki haiek gurutzatuta Uribarri daukala. Arranpa mekanikoa, igotzeko; plaza; Axiren etxea. Axi. Begoña, Lander; Lander, Begoña. Hara ze bi! Nola liteke gertatzen ari zaiona. Zaiena, zuzendu du bere burua.


Bizkaiko metalgintzako sindikatuek enpresa handiak blokeatzearekin mehatxatu dute – Ekonomiaren KZ\nFVEM patronalari hitzarmena berriztatzeko borondate eza leporatu diote Bizkaiko metalgintzako sindikatuek\nANDONI BEITIA /2019-11-05/ Sidenor, Arteche, ITP edo Aceros Inoxidables Olarra bezalako enpresa handiei “hitzarmena blokeatzea” leporatu diete Bizkaiko metaleko sindikatuek, eta, hala egiten jarraituz gero, konpainia horiek “blokeatuko” dituztela ohartarazi diete.\nBizkaiko metaleko langileek auto karabanak egin dituzte asteon, hitzarmena eskatzeko egiten ari diren mobilizazioen barruan; negoziazio mahaia ostegun honetan, hilak 7, bilduko da berriro. Langileak autoz atera dira Sidenor eta Arteche enpresetatik, Aceros Inoxidables Olarra enpresaren egoitzara iritsi arte.\nEnpresa horren egoitzaren aurrean, LAB, ELA, CCOO, UGT, esk, CGT, uso eta CNT sindikatuek agerraldia egin dute, eta agiri bat irakurri dute, eta “mezu argia” helarazi diete bai patronalari, bai “hitzarmena bahituta” duten enpresei. “Bizkaiko metalaren hitzarmen duin bat lortu arte borrokan jarraituko dugula argi eta garbi esaten dugu”, gaineratu du.\nSindikatuek adierazi dute “oso haserre” daudela, ez dakitelako zein den FVEMen estrategia baina “gero eta haserre gehiago egotea lortzen ari da”.\nAdierazi dutenez, joan den asteazkenean egindako negoziazio mahaiaren azken bileran, FVEMek “negoziazio prozesu serio bat hasteko aukera galdu zuen berriro”. “Azken grebak egin zirenetik hilabete igaro eta gero, aldi baterako ezintasunean eta malgutasunean alderdi atzerakoiak mantentzen dituen proposamen batekin etorri zen mahaira, eta soldata igoera txikia planteatzeko soilik mugitu zen”, gaineratu du.\nSindikatuek “gezurra” esatea egotzi diote FVEMi, sindikatuak direla negoziatu nahi ez dutenak eta euren jarrerak mugitzen ez dituztenak esatean. Ildo horretan, 2018ko otsailean sindikatu bakoitzak bere plataforma aurkeztu zuen, eta 2019ko maiatzean “alde batera” utzi zituzten, “Plataforma bateratua aurkezteko”. Beraz, esan dutenez, sindikatu guztiek “uko egin diete” hasierako proposamenen puntuei, plataforma bateratua aurkezteko helburuarekin, “Patronalak etengabe eskatzen zuena, eta, horrela, akordio baterako aukera erraztea”.\nHala ere, MLBFk, ordea, 2018ko apirilean aurkeztu zuen bere lehen proposamena, eta ordutik gaur arte, egindako proposamenetan, “Alderdi atzerakoiak mantentzen jarraitzen du, eta langileek aurreko hitzarmenetan eskuratutako eskubideei uko egitea nahi du”.\nPatronalak ez du negoziaziorik nahi, sindikatuen esanetan\nHaren ustez, horrek erakusten du “negoziatzeko borondate falta argia”. “Eta bestela zer da aldi baterako ezintasunaren osagarria kendu nahi izatea lanean gaixotu diren edo lan istripu bat izan duten langileei?, hau zer da?, negoziatzeko borondatea ala negoziatzeko borondaterik eza?, galdetu dute.\nEra berean, Bizkaiko metalaren hitzarmenaren inguruan duten erabaki boterea “tamaina handiko enpresa gutxi batzuek” dutela salatu dute, eta, zehazki, ITP, Aceros Inoxidables Olarra, Sidenor, Arteche, “Eta horrelako enpresa gehiago Bikaiako metalaren hitzarmena bahituta daukatenak direla” aipatu dute.\nHain zuzen ere, Aceros Inoxidables Olarra, ITP edo Sidenorrek banatutako irabaziak eta dibidenduak ekarri dituzte gogora, eta, hiru konpainia horietan, emakumeen kontratazioa %7 eta %15 artean dagoela adierazi du. Era berean, zehaztu dute Sidenorren, esaterako, 30 enpresa dituztela, ia 400 langile dituztela azpikontratatuta, eta Arteche, Olarra eta ITP bezalako enpresetan behin-behinekotasuna %10etik gorakoa dela.\n“Datu horiek erakusten dute enpresa horiek prekarietatea sustatzen dutela, poltsikoak betetzen dituztela, beren lantegietako langileei lan baldintza duinak ukatzen dizkieten bitartean. Eta badakigu, hain zuzen ere, enpresa horiek direla Bizkaiko metalaren hitzarmen duin bat ez sinatzeko eskatzen ari direnak. Gure buruari galdetzen diogu nora begira dauden gainerako enpresetako zuzendaritzak edo arduradunak. Ados zaudete\n← Itunpeko ikastetxeek, sindikatuek eta Hezkuntza Sailak negoziatzen jarraitzen dute, oraindik adostasunik lortu gabe\nSiemens-Gamesak 600 lanpostu gutxitu nahi ditu mundu osoan, etekinak bikoiztu arren →


Irekia Eusko Jaurlaritza - Gobierno Vasco :: EHAA xedapena 201703358\nEBAZPENA, 2017ko ekainaren 21ekoa, Araubide Juridikoaren, Zerbitzuen eta Hauteskunde Prozesuen zuzendariarena, Eusko Jaurlaritzaren Larrialdien eta Babes Zibilaren arloko sariak sortu eta emateko prozedura onartzen duen dekretu-proiektua jendaurrean jartzen duena.\nGaiak: LEGERIA; PROZEDURA ADMINISTRATIBOA; KONDEKORAZIOAK ETA BEREIZKETAK; HERRI BABESA; ERAKUSKETA PUBLIKOA\nHurrenkenaren zenbakia: 201703358\nEusko Jaurlaritzaren Larrialdien eta Babes Zibilaren arloko sariak sortu eta horiek emateko prozedura onartuko duen dekretu-proiektua prestatu du Segurtasun Sailak; eta Xedapen Orokorrak Egiteko Prozeduraren abenduaren 22ko 8/2003 Legeak zehaztu bezala izapidetu beharko da proiektu hori.\nXedapen orokorrek herritarren eskubide eta interes bidezkoei eragiten badiete, entzunaldiaren izapidea igaro beharko dute, betiere aipatutako 8/2003 Legearen 8.1 artikuluarekin bat etorriz; eta xedapenon izaera dela eta beharrezkoa bada, jendaurrean jarri beharko dira.\nHorren ondorioz, Xedapen Orokorrak Egiteko Prozeduraren abenduaren 22ko 8/2003 Legearen 8. artikuluarekin bat etorriz, dekretu-proiektua jendaurrean jarriko da hogei egun balioduneko epean, iragarki hau Euskal Herriko Agintaritzaren Aldizkarian argitaratu eta hurrengo egunetik hasita.\nAzaldutako guztiarengatik, Segurtasun Sailaren egitura organikoari eta funtzionalari buruzko apirilaren 11ko 83/2017 Dekretuaren 11.2.a) artikuluarekin bat etorriz, honako hau.\nLehenengoa.– Eusko Jaurlaritzaren Larrialdien eta Babes Zibilaren arloko sariak sortu eta emateko prozedura onartzen duen dekretu-proiektua jendaurrean jartzea hogei egun balioduneko epean, Euskal Herriko Agintaritzaren Aldizkarian argitaratu eta hurrengo egunetik hasita.\nBigarrena.– Aurreko paragrafoan ezarritakoaren ondorioetarako, eta alegazioak aurkezteko, proiekturen edukia Segurtasun Sailaren Araubide Juridikoaren, Zerbitzuen eta Hauteskunde Prozesuen Zuzendaritzan egongo da eskura (Donostia kalea 1, Vitoria-Gasteiz), bai eta euskadi.eus-en ere, alegia Eusko Jaurlaritzaren egoitza elektronikoaren iragarki-taulan.\n2015eko Hauteskunde Orokorrei buruzko Eusko Jaurlaritzaren web orri berria\nEBAZPENA, 2018ko urtarrilaren 31koa, Araubide Juridikoaren, Zerbitzuen eta Hauteskunde Prozesuen zuzendariarena, argitara ematen duena larrialdien eta babes zibilaren arloan bereizgarri gorriko merezimendu-domina jaso dutenen zerrenda.\nEBAZPENA, 2018ko urtarrilaren 31koa, Araubide Juridikoaren, Zerbitzuen eta Hauteskunde Prozesuen zuzendariarena, argitara ematen duena larrialdien eta babes zibilaren arloan bereizgarri berdeko merezimendu-domina jaso dutenen zerrenda.\nEBAZPENA, 2018ko urriaren 9koa, Segurtasun Saileko Araubide Juridikoaren, Zerbitzuen eta Hauteskunde Prozesuen zuzendariarena, zeinaren bidez jendaurrean jartzen baita Herritarrek larrialdiei aurre egiteko euskal sisteman borondatez parte hartzea arautzen…\nEBAZPENA, 2016ko otsailaren 25ekoa, Araubide Juridikoaren, Zerbitzuen eta Hauteskunde Prozesuen zuzendariarena, Euskadiko Autonomia Erkidegoko joko-araudia onetsiko duen dekretu-proiektua jendaurrean jartzen duena.


Nanohodi akastunak argi-iturri bihurtuta - Zientzia Kaiera\nUPV/EHUko NanoBio Espektroskopia taldeak proposatutako gailuaren eskema. Ikerketaren emaitzari esker, argi-igorle berri baten patentea lortu da. Argi-igorle horren ezaugarria da espektro ikusgai eta ultramore osoan igortzen duela argia ingurumen-tenperaturan, eta metodo estandarrak erabiliz fabrikatu daitekeela.\nEskuarki, akatsik gabeko nanoegiturak bilatzen dituzte zientzialariek. Kasu honetan, ordea, Angel Rubio UPV/EHUko ikertzaileak eta haren kideek etekin handia atera diete boro nitrurozko nanohodien egiturazko akatsei. Argi-iturri berri bat izan da ikerketa horren emaitza, oso erraz integra daitekeena egungo teknologia mikroelektronikoan. Ikerketa horren emaitzak Scientific Reports aldizkarian argitaratu dira1 eta gainera, patente bat erregistratu dute berari esker.\nBoro nitruroa etorkizun handiko materiala da nanoteknologiaren arloan. Izan ere, isolatzaile ona da, erresistentzia handia du, eta bi dimentsioko egitura du, grafenoaren antzekoa. Eta, zehazki, boro nitruro hexagonalak (horixe erabili da ikerketa honetan) propietate askoz hobeak ditu gaur egun argi-igorle moduan erabiltzen diren beste metal eta erdieroale batzuen aldean, esate baterako biltegiratze optikoarekin loturiko aplikazioetan (DVD) eta komunikazioetan. “Argi ultramorearen igorle gisa eraginkortasun handia du, gaur egun merkatuan dagoen onenetako bat”, azaldu du UPV/EHUko Materialen Fisikako katedradun Angel Rubiok.\nHala ere, argi ultramorearen tarte oso mugatuan igortzen dute argia boro nitrurozko nanohodiek, eta, beraz, ezin da erabili argi-igortzea maiztasun-tarte handiagoetan eta modu kontrolatuan gertatzea eskatzen duten aplikazioetan (adibidez, argi ikusgaidun aplikazioetan). UPV/EHUko NanoBio Espektroskopia taldean egindako ikerketan, muga hori gainditu ahal izateko eta merkatu-aplikazioetan boro nitruro hexagonalezko nanohodiak erabili ahal izateko irtenbide bat aurkitu dute.\nIa 20 urte daramatza Rubiok boro nitrurozko nanohodiekin lanean: “Guk iragarpen teorikoa egin genuen, eta gero esperimentalki aurkitu zituzten nanohodiak. Orain arteko gure iragarpen teoriko guztiak baieztatu egin dira, eta hori pozgarria da oso”. Boro nitruro hexagonal xaflatuaren propietateak ezagututa, eta argi-igorle moduan oso eraginkorra dela jakinda, nanohodietan propietate horiek ez direla galtzen frogatu nahi izan dute ikerketa honetan. “Bagenekien orri bat tolestu eta hodi bat osatzean, indartsu akoplatzen dela eremu elektrikoarekin, eta horrek aukera emango zigula argi-igorpena aldatzeko. Frogatu nahi genuen argi-igorle gisa zuen eraginkortasuna ez zela galtzen nanohodi bat osatuagatik, eta, gainera, igorpena kontrolatzeko aukera ematen zigula”, eta horixe frogatu dute.\nGailuaren funtzionamendua boro nitrurozko nanohodien akatsak (berezkoak zein eragindakoak) erabiltzean datza. Hain zuzen, nanohodiaren hormako hutsuneei esker da posible igorpen kontrolatua. Hutsunea horiek boro atomo bat falta delako sortzen dira, eta akats hori ohikoa da haren fabrikazioan. “Nanohodi guztiak oso antzekoak dira, baina hutsune horiei esker sistema operatiboa eta eraginkorra da, eta, gainera, zenbat eta akats gehiago izan, orduan eta hobeto funtzionatzen du”.\nProposatutako gailuaren soiltasuna nabarmendu du Angel Rubiok. “Akatsekin funtzionatzen duen gailu bat da, purua izan behar ez duena, eta eraikitzeko eta kontrolatzeko erraza dena”. Nanohodi inorganikoak sortzeko zientzia-komunitatean estandarrak diren metodoen bidez sintetiza daitezke nanohodiak. Modu horretan sintetizatutako egiturek berezko akatsak dituzte, eta gehiago ere egin dakizkieke, sintesi ondorengo irradiazio-prozesu errazen bidez. “Ohiko transistoreek bezalako konfigurazioa du, eta proposatzen dugun egitura honek funtzionatuko luke gaur egungo gailuetan”. Baina badu alderdi ez oso erakargarri bat ere, Rubiok azaltzen duenez: boro nitrurozko nanohodi oso gutxi ekoizten dira oraindik, eta ez dago eskala komertzialean prozesu hori ekonomikoki bideragarria egiteko moduko sintesi-prozesurik.\nIrakasle honek argi du bi dimentsioko sistemetan oinarritutako material berriek, eta, zehazki, grafenoa ez diren beste horiek (hala nola boro nitruro hexagonalak), aukera handiak ematen dituztela. Grafenoa alde batera utzi gabe, Angel Rubiok uste du litekeena dela epe luzera haren ordezkoek ahalmen handiagoak izatea, eta pentsatzen du eremu hori ikertu beharra dagoela: “Gutxienez azken 15 urte hauetan aktibo egon da eremu hori, nahiz eta ez den asko ikusi. Gu 1994tik ari gara lanean boro nitruro hexagonalarekin, gure haurtxoa da, eta uste dut ikerketa-esparru erakargarri bat ireki duela, gero eta talde gehiago erakartzen dituena”.\nAttaccalite C., Wirtz L., Marini A. & Rubio A. (2013). Efficient Gate-tunable light-emitting device made of defective boron nitride nanotubes: from ultraviolet to the visible, Scientific Reports, 3 DOI: 10.1038/srep02698 ↩\nArgitalpen-data: 2013/11/04 · Atala: EHUko ikerketa


Ringeko poeta | Kultura | Berria\nEduardo Arroyo pintoreak idatzitako 'Panamá Al Brown. Una vida de boxeador' biografia berrargitaratu berri dute. XX. mendearen lehen erdialdeko Parisko giro bizia islatzen duen kirol kontakizun grinatsu eta poetikoa da. Arroyok erakusketa bat du Bilboko Arte Ederren Museoan: erreferentzia literarioz jositako pop-art egitasmoa.\nPanama Al Brown. BERRIA Tamaina handiagoan ikusi\nBihar itxiko dute Bilboko Arte Ederren Museoan azkeneko hilabeteetan ikusgai egon den Eduardo Arroyo (Madrid, 1937) pintore figuratiboaren Le retour des croisades erakusketa. Figurazioaren eta neofigurazioaren funtsezko artista da espainiarra, bai eta pop art mugimendura lotutako sortzailea ere. 1958an Parisera egin zuen ihes, frankismoaren kontrako jarrera zela tarteko. Bilbon 44 margolan eta eskultura paratu ditu, haietariko batzuk iaz egindakoak, 80 urte zituela. Erakutsitako obren artean, erreferentzia literarioz betetako lan popzaleak daude ikusgai: Dante, Balzac eta Joyce, besteak beste.\nMila koloreko tanta eta brotxakadekin zipriztindutako lohihartzekoa soinean duela pintatzen duen artistaren iruditik oso urrun dago Arroyo. Haren estudioan ordenak agintzen du, eta liburuz betetako apalategien artean sortzen du. Ernest Hemingway, Jack London eta Norman Mailerren lanen artean zikintzen ditu mihiseak. Liburu horien artean, boxeozaleentzako giltzarri den liburu bat ere bada, Arroyok berak idatzitakoa, kazetaritza ikasi baitzuen: Panamá Al Brown. Una vida de boxeador (Panama Al Brown. Boxeadore bizitza bat). Duela 30 urte inguru plazaratutako lana da, eta Forcola Ediciones argitaletxeak oraintsu berrargitaratu du, gaztelaniaz, gaurkotua. Arroyo aditua da boxeoan, eta gaiari buruzko 4.000 liburu bildu ditu. «Boxeoa pasioa da niretzat, eta pintatzeko gauzarik zailenak pasioak dira. Pasio sekretua da».\n«Egun boxeoa ez da existitzen, historiaurrea da», dio pintoreak, herrialde batzuetan berpizkunde bat bizi duen arren. Haatik, «boxeoak momentu apartak eskaini ditu, eta poesia haizatzen zuten pertsonaiez josia egon da», tartean, Oscar Wilderen iloba izandako Arthur Cravan poeta suitzarra eta boxeolari faltsua, edo Arroyok bere ezinbesteko liburu zirraragarrian xehetasun osoz aztertutako Panama Al Brown.\nAlfonso Teofilo Brown (Colon, Panama, 1902 New York, 1951) oilar pisuko, 51 eta 54 kilo bitartekoa, munduko txapeldun panamarra izan zen. Lorpen hori eskuratu zuen lehen latinoamerikarra izan zen. 60 borrokaldi inguru egin zituen. Brownen bizitzaren parekorik ez da kirolean, ezta XX. mendeko bizimodu bohemioan ere. Parisko gauaz maitemindu zen, eta Jean Cocteau poetaren lagun mina izan zen, bai eta Coco Channel eta Josephine Bakerrena ere. Kirola eta bizioa uztartzeko gaitasun aparta erakutsi zuen Panama Al Brownek, eta izugarri ospetsu bilakatu zen garai hartan, baina bakardadean eta kokaina dosi bila zebilela zendu New Yorken. 50 urte ez zituela, ezta 50 kilo ere. Arroyoren liburuan ageri denez, «opio zalea, zurruteroa, sifilitikoa, jokalaria, musikaria, homosexuala eta beltza (zen Brown)». Pintorearen aburuz, «50 kilo eskaseko gizon txikiak ziren, gerlari epikoak. Egun, historia hauek ez zaizkio inori interesatzen». Ez da hori Brownen kasua, haren jardunak ringa gainditu baitzuen, gaueko poesia toxikoan murgiltzeko.\nPanamako kanala eraiki zuten esklaboen semea izan zen Teofilo, eta auzoan, nerabe zela, hamaika ukabilkada banatu zituen. Aita bihotzekoak jota hil zitzaion, 13 urte zituela, eta boxeoan hasi zen, familia elikatzeko asmoz. Bere lehenengo bororkaldi profesionala 1922an egin zuen, eta, zazpi lehia geroago, Panamako txapeldun bilakatu zen. Hala, aldean zenbait dolar zituela, marinel bat konbentzitu zuen itsasontzian ezkutatuta eraman zezan New Yorkera. 1923an egin zuen bere lehen norgehiagoka hiri horretan, jada Panama Al Brown izenarekin. Hogei dolar irabazi zituen, agindutakoaren erdia. Bere kirol bizitza osoak joera bera izan zuen finantzei dagokienez: managerrak baino gehiago, banpiroak izan zituen beti inguruan. Haatik, dirua barra-barra irabazi zuen, baina baita xahutu ere, kontrolik gabe: lasterketarik irabazten ez zuten animaliekin osatutako zalditeria bat zeukan, autoak gustatzen zitzaizkion, trajeak Londresen lisatzen zizkioten, eta xanpainetan blaitutako gau eternalean bizi zen —ringean ere xanpaina edatean zuen—. «Bizirik irauteko 20.000 xanpain botila behar ditut. Gainerako guztia bigarren mailakoa da», esan zuen Brownek. 1926an, bere lehenengo borrokaldia egin zuen Europan. Kontinente zaharrera etorri zen, arrazismotik ihesi, eta, 1928tik 1935era bitarte, oilar pisuen txapelduna izan zen, etenik gabe.\n1935eko ekainaren 1ean, baina, Balthazar Sangchilli boxeolariak txapela kendu zion, Brownek drogatuta borrokatu baitzuen. Konbatean iruzur egin zion urteetan arteria guztiak hustu zizkion Dave Lumiansky managerrak. Hala, alanbre itxurako boxeolariaren gainbehera hasi zen, Jean Cocteauk Monmartre auzoko kabaret bateko ikuskizun narras batean parte hartzen ikusi zuen arte, klakea dantzatzen eta jazz banda bat zuzentzen. Adiskidetasun estua jaio zen bien artean, bikote izan zirela ere esan ohi da, eta Cocteauk ringera itzultzeko konbentzitu zuen. Coco Channelen diruaren laguntzaz, Brown desintoxikatu egin zen zentro batean, bai eta entrenamenduetara bueltatu ere. Cocteau bera ere opiozale amorratua zen, eta Brownen osasun metamorfosia berea bihurtu zuen. Horrela, 1937ko irailaren 9an, Brownek Sangchilli garaitu zuen errebantxa konbatean, eta legez zegokion munduko txapela berreskuratu zuen. Handik gutxira, boxeoa utzi zuen, zirku ikuskizunetan amaitzeko. Cocteauk beste musa bat aurkitu zuen, eta Brownek, jaioterritik eta Kubatik igaro ondoren, New Yorken amaitu zituen bere egunak, sosik gabe eta tuberkulosiak jota.\nBrownen itzulera mitikoaren harira, hauxe idatzi zuen Cocteauk aldizkari ezagun batean: «Ez zaitezte fio, kirolariok! Ringean printze bat izango duzue aurrean, fenomeno bat, azti bat, akrobata bat, psikologo bat, espektro bat, somnanbulu bat, poeta bat, finean: boxeolari bat».


ODON ELORZA: Pribatutasun politika\nZure konfiantzakoa eta hurkoa\nFormulario elektronikoen bitartez eta/edo posta elektronikoaren bidez ematen diren datu guztiak erabateko konfidentzialtasunez erabiliko dira, Datu Pertsonalak Babesteari buruzko abenduaren 13ko 15/1999 Lege Organikoaren arabera.\nFitxategian sartu eta zure datuak zuzendu eta baliogabetzeko eskubidea erabil dezakezu. Horretarako, bidali zure eskaera idatziz helbide honetara:\nEuskadiko Alderdi Sozialista - Euskadiko Ezkerra Prim kalea, 15 20006 DONOSTIA\nPSE-EEk datuak ardura eta konfidentzialtasun osoarekin erabiltzeko konpromisoa hartzen du, erabiltzaileen datuak lege-eskakizunen arabera tratatuko direla bermatuz, eta alderdiak datu horiek komunikazio, informazio eta administrazio helburuetarako bakarrik erabiliko ditu.\nJasotako datuak beren eremu eta eginkizunetarako egokiak, behar bezalakoak eta neurrizkoak dira. Nolanahi ere, erabiltzailea bera izango da emandako datuen egiazkotasunaren erantzule, eta PSE-EEk eskubidea izango du datu faltsuak eman dituzten erabiltzaileak erregistraturiko zerbitzuetatik kentzeko, egokiak izan daitezkeen gainerako lege-ekintzak gauzatzeko aukera izanik.


Kursaal kongresu jauregiaren 2014 balantzea: Susperraldia - Kursaal Donostia - San Sebastián Kursaal Donostia – San Sebastián\nKursaal kongresu jauregiaren 2014 balantzea: Susperraldia\nGaurkotasuna / 3 martxoa, 2015\nJarduera maila, ekitaldi kopuruari dagokionez, % 37 hazi da 2013ari dagokionez; negozio bolumena 3,2 milioira iritsi da eta %15eko hazkundea eta, beste urtebetez, diruzaintza operatiboan superabita ekarri ditu -aurreko urteko emaitza hirukoizten du-. Kursaalen balantzea osatzen duten datu hauek erakusten dutenez, 2014a "susperraldi"-tzat har daiteke ezbairik gabe. Balantze hau, Donostiako kongresu jauregiak izan duen eta etorkizun hurbilean sendotu nahi duen susperraldi nabarmenaren erakusle dena, aurrez aipaturiko hiru daturen emaitza da, eta orain zehaztuko ditugu datu horiek. Alde batetik, oso nabarmen hazi da jarduera maila; 274 ekitaldi izan dira guztira, 2013an baino % 37 gehiago. Bestetik, fakturazio edo negozio bolumena, Kursaal Eszena kontuan hartu gabe, 3,2 milioi eurora iritsi da, eta aurreko urtean baino %15 handiagoa izan da, Kursaal fundazioa kontuan hartu gabe. Azkenik, 481.005 euroko superabita lortu da diruzaintza operatiboan, eta datu horrek hirukoiztu egiten du aurreko ekitaldikoa. 48 milioi euroko eragin ekonomikoa Kursaalen 2014ko jarduerak eta bere datu positiboek 48 milioi euroko eragin ekonomikoa dute Donostian eta Gipuzkoan, 428.054 pertsona bertaratu baitira, aurreko urtean baino % 11 gehiago, kultura arlokoak zein bilerak kontuan hartuta (hau da, biltzarkideak, jardunaldi eta konbentzioetako ordezkariak, azoketako bisitariak zein ikuskizun eta kontzertuetako publikoa). 2014ko gertakarien artean nabarmentzekoa da ekitaldi korporatiboak pixkanaka areagotu egin direla, izan ere, nabarmen gehitu dira enpresa batzarrak, eta % 76 hazi dira sektore honetako salmentak (2008az geroztik lortutako zifrarik hoberena da). Bestalde, biltzarren batez besteko tamaina hazi da (623 ordezkari) eta horien herena nazioartekoak izan dira 2014an. Biltzarren arloan, 2014an nazioarteko lau biltzar egin ziren (Kontrazepzioa, Lanbide Heziketa, Aquaculture eta 28th Symposium on Fusion Technology - SOFT) guztira antolatutako 11 hitzordu profesionaletatik. Kursaalek bezeroen gogobetetze maila altuari eustea ere lortu zuen (10etik 8,3), eta lan arriskuen OSHAS 18.001 ziurtagiria lortu zen, lan arloko prebentzioaren kudeaketa sistemarekiko bat-etortzearen aintzatespen eta erakusgarri gisa. Datu ekonomikoetatik eta jarduera datuetatik ondorioztatzen diren inpresio on berberak ondorioztatzen dira bi urtez behin Kursaalek Ikerfel Merkatu eta Marketin Estrategikoko Ikerketen Institutuari eskatzen dion inkestatik ere. 2014ko abenduan egindako inkestaren ondorio nagusia da jardueraren ospea eta balorazioa hazi egin direla, eta bertaratzea egonkortu egin dela. Inkestatutakoen % 79k (gipuzkoarrak) Kursaalen jardueraren balorazio positiboa egin dute, eta 10etik 7 ekitaldiren batean izan dira. Kultura arloko % 40 ekitaldi gehiago Kultura arloko eskaintza nabarmen hazi da, izan ere, iaz mota honetako % 40 ekitaldi gehiago izan ziren Auditorioan eta Ganbera Aretoan. Guztira 139 izan ziren, eta horietatik 32 Kursaal Eszenak antolatu zituen. Bertako kontzertuez gain -Kursaal Eszena- eta EOSen ordainpeko denboraldiko ohikoez gain, sustatzaile pribatuek antolatutako ikuskizunen artean honako musikal hauek nabarmentzen dira: “Sonrisas y lágrimas” eta “Los Miserables”, bien artean, ia 15.000 pertsona erakarri zituzten Auditoriora. Oreka TX-tik hasi eta Raphael eta “Peppa Pig” arte Erabateko betealdiak eta publiko arrakastak lortu zituzte hainbat talde, abeslari eta komikok. Besteak beste, honako hauek: Les Luthiers, Oreka TX, Estopa, Andrés Calamaro, Vetusta Morla, Roger Hodson, Leo Harlem eta Raphael. Haurren kapituluan, Kursaal Eszenaren kontzertu didaktikoek ez ezik –Musika Familian–, milaka haur erakarri zituzten Pirritx, Porrotx eta Marimotots pailazo klasikoek eta 2014an nobedade izan dugun “Peppa Pig”-ek ere. Hamar biltzar 2015erako Kursaalen egingo dira, 2015eko ekainean, alde batetik, Medikuntza Intentsiboaren, Kritikoaren eta Unitate Koronarioaren Espainiako Elkartearen 50. Biltzarra (SEMICYUC), 2.000 ordezkarirekin, eta, bestetik, aldi berean, Erizaintza Intentsiboaren eta Unitate Koronarioaren Espainiako Elkartearen biltzarra. Ekainean izango da 57. Geriatria Biltzar Nazionala ere, 800 parte-hartzailerekin. PSI-K - Electronic Structure Calculation of Complex Processes in Materials, material berrien, biomolekulen eta nanoegituren simulazio teorikoaren arloko bilera espezializatua, 1.500 ordezkarirekin, urteko hirugarren biltzar nagusia izango da. Donostiako kongresu jauregian izango dira, 2015ean, ICAE 2015 – Inguratzaile Arkitektonikoei buruzko 7. Nazioarteko Biltzarra, eta Ugalketaren Biologia Aztertzeko Elkartearen (ASEBIR) VIII. Biltzarra, Medikuen, Sendatzaileen eta Terapeuten 4. Biltzarra, HIESari buruzko Biltzar Nazionala eta Terapia Genikoari eta Zelularrari buruzko Biltzarra. 2015eko biltzar eta azoka nagusiak Biltzarrak\nMedikuntza Intentsiboaren, Kritikoaren eta Unitate Koronarioaren Espainiako Elkartearen (SEMICYUC) L. Biltzarra eta Erizaintza Intentsiboaren eta Unitate Koronarioaren Espainiako Elkartearen (SEEIUC) XLI. Biltzar Nazionala (2.600 ordezkari)\nSan Sebastián Gastronomika 2014 (1.800 ordezkari)\nPSI-K - Electronic Structure Calculation of Complex Processes in Materials (1.800)\n57. Geriatria Biltzar Nazionala (800) eta Euskadiko Geriatria Elkartearen XIV. Biltzarra (200)\nUgalketaren Biologia Aztertzeko Elkartearen (ASEBIR) VIII. Biltzarra (500)\nMedikuen, Sendatzaileen eta Terapeuten 4. Biltzarra (500)\nICAE 2015 – Inguratzaile Arkitektonikoei buruzko Nazioarteko Biltzarra (300)\nHIESari buruzko Biltzar Nazionala (300)\nOsasun-arloko Zuzendarien Espainiako Elkartearen Biltzarra (300)\nTerapia Genikoari eta Zelularrari buruzko Biltzarra (300)\n5th Young Neurosurgeons Committee Meeting – Neurokirurgialari Gazteen 5. Biltzarra (50)\nSevatur 2014, turismoaren azoka handia\n11. Stock azoka


Mintegiak Jarduerak / Lankidetzak / Mintegiak\nIlustrazio BEKA-MINTEGIA 2011 Euskal Irudigileen Elkarte Profesionalak zortzi irudigileentzako beken deialdia iragartzen du Javier Zabala profesionalaren metologia eta lan teknikak ezagutzeko aukera paregabea emanez. Beka hau eskatzeko ezinbestekoa da irudigile...\n“Pattern design II”. Malús Arbide\n17/10/2011 - 28/10/2011\nOIHAL GAINEKO ESTANPAZIO DIGITALA EGITEKO IKASTAROA IRAKASLE: MALUS ARBIDE www.arbide.net 2011ko urriaren 17tik 28ra arte Oihal-gaineko diseinua ideia grafiko bat nola aplikatu behar den esaten digun prozesu artistikoa da, ehun-gainekoak...\nHitzaldiak / Jarduerak / Mintegiak\n“Objektuak”. Francisco Javier San Martin\n07/11/2011 - 30/11/2011\nArte garaikideari buruzko ikastaroa, BilbaoArte-n Orain gure arreta batez ere objektuei eskainiko diegu. Giorgio Vasari zenarengandik hasita, biografia ardatz harturik egin den Artearen Historiak, sortzailearengan jarri du bere kontaketa historikoaren...\nSoundFood Bilbao Gulalabaren Workshop-a (David Casacuberta eta Marco Bellonzi: Universidad Autónoma de Barcelona ko Filosofia Saila) Datak eta ordutegia: Ikastaroa, BilbaoArten emango da, 2011ko azaroaren 9tik 11ra ...\nGRAFIKA-TAILERRA SERIGRAFIA HEDATUA: PAPERETIK INTERBENTZIO SERIGRAFIKORA Uztailaren 5etik 22ra arte Zuzendaria: Pilar Valdivieso, Fundación Bilbao Arte Fundazioaren Grabatu eta Serigrafia Tailerraren artista arduraduna. Lankideak: Txente Arretxea eta Aitor...\nMargolaritza mintegia. Mari Puri Herrero.\n07/03/2011 - 11/03/2011\nProiektu elkarreragileei buruz hausnarketa lantzea eta proiektu horien eraikuntza moduak, bai instalazioetarako bai performancerako, erakustea da tailer horren helburua. Partaideek denon artean erabiltzeko lantresnak izango dituzte Marcel.li-ren egitasmoan: bideo interaktiboa,...\n“Pattern design” – Malús Arbide\nMalus Arbidek emandako ikastaroa. http://patronesgraficos.wordpress.com/ Patroi grafikoen diseinuak materiaren orden-ezkutukoa eta ustez ausazkoa simulatzen du horretarako diren teknika espezifikoen bidez, etengabe heterogeneoa eta beti mugagabea dirudien hedadura baten begitazioa sortzeko....\n06/06/2011 - 16/06/2011\nMalus Arbideen eskutik. Ikastaroaren helburua parte hartzaile bakoitzak diseinu-proiektu bat egitea da, bere osotasunean, jatorrizko ideiatik hasi eta oihalean modu digitalean estanpatutako azken emaitzaraino. Eduki teorikoak, besteak beste, errepikapenerako patroi...


María San Gil - Wikipedia, entziklopedia askea.\n2005eko ekainaren 7a - 2008ko irailaren 22a\nHautetsia: 2005eko Eusko Legebiltzarrerako hauteskundeak\n2005eko maiatzaren 16a - 2008ko irailaren 22a\n← Manuel Michelena Iguaran\n2004ko azaroaren 6a - 2008ko uztailaren 12a\n← Carlos Iturgaiz Angulo - Antonio Basagoiti →\n2001eko ekainaren 12a - 2001eko azaroaren 30a\nHautetsia: 2001eko Eusko Legebiltzarrerako hauteskundeak\n2001eko ekainaren 8a - 2001eko azaroaren 30a - Arantza Quiroga Cia →\nDonostia, 1965eko urtarrilaren 15a (57 urte)\nMaría San Gil Noain (Donostia, Gipuzkoa, 1965eko urtarrilaren 15a -) euskal herritar politikari ohia da.\nFilologia Bibliko Hirueledunean lizentziaduna da. Gregorio Ordóñez Partido Popularreko Donostiako zinegotziaren laguntzaile bezala hasi zen politikan, Donostiako Udalean. ETAk 1995ean Gregorio Ordoñez hil zuenean, Alderdi Popularreko kide egin zen, eta urte horretan bertan zinegotzi hautatu zuten Donostiako Udalean. Euskadiko Alderdi Popularraren buruzagia izan zen 2008rarte. 2005eko Eusko Legebiltzarrerako hauteskundeetan, lehendakari-hautagai bezala aurkeztu zen, 3. postuan geratuz. Eusko legebiltzarkide ere izan da.\n1999an, Alderdi Popularreko Zuzendaritza Batzorde Nazionalean sartu zen, eta hilabete geroago bere burua aurkeztu zuen alkategai bezala Donostiako udal hauteskundeetan. 2000. urtean, Gipuzkoako Alderdi Popularraren X. Kongresuan, lehendakari hautatu zuten, Ricardo Huesoren ordez. 2003ko udal hauteskundeetan, Alderdiaren zerrendaburua izan zen Donostiako alkatetzerako hauteskundeetan. 2004ko uztailean, hurrengo urteko lehendakaritzarako hauteskundeetarako hautagai izendatu zutelarik, uko egin zion zinegotzi karguari. Lau hilabete geroago, Euskadiko Alderdi Popularreko lehendakari hautatu zuten.\n2007ko apirilean, bular-minbizia zela-eta, politikan behin-behineko geldiunea ekin zuen. 2008ko maiatzean, Alderdiaren barruan egiten ari zen Kongresuko ponentzian parte ez-hartzea erabaki zuen desadostasunak zirela eta. 2008ko maiatzaren 21ean, Mariano Rajoyrekin bildu ondoren Euskadiko Alderdi Popularraren buruzagitza eta Eusko Legebiltzarra utziko zituela iragarri zuen. Azkeneko hau 2008ko irailaren 22an egin zuen. Bere ordez Manuel Mitxelena sartu zen.\nWikimedia Commonsen badira fitxategi gehiago, gai hau dutenak: María San Gil\n↑ Maria Sangilek utzi dio Legebiltzarkide izateari (Berria)\nCarlos Iturgaiz Euskadiko Alderdi Popularraren presidentea\nMultimedia: María San Gil\nOrriaren azken aldaketa: 28 otsaila 2019, 11:40.


“Etxetik udalera euskara aurrera” mosaiko erraldoia Zarauzko hondartzan | UEMA - Udalerri Euskaldunen Mankomunitatea\nHasiera » Zehaztu gabe » “Etxetik udalera euskara aurrera” mosaiko erraldoia Zarauzko hondartzan\n2013(e)ko azaroak 4 Zehaztu gabe Erantzunak desaktibatuta daude “Etxetik udalera euskara aurrera” mosaiko erraldoia Zarauzko hondartzan sarreran\nEHEk deituta, “Etxetik udalera, euskaraz aurrera!” leloa marraztu zuten Zarauzko hondartzan 300dik gora euskaltzalez osatutako mosaiko erraldoiarekin. Jarraian, kalejira alaian udaletxeko plazaraino hurbildu zirenek hamaiketakoa ederra izan zuten gozagarri.\nHizkuntza irizpideak onartu dituzten udalei babesa erakutsi eta EAEn Estatu Espainolaren ordezkari den Carlos Urquijoren eta Estatuko abokatuaren jarrera “itxi eta zapaltzailea” salatzeko, mosaiko erraldoia egin du Euskal Herrian Euskarazek Zarauzko hondartzan.\nEra berean, euskaraz bizitzen jarraitzeko eta Euskal Herri euskaldunaren alde “borrokan jarraitzeko konpromisoa” berresten dutela adierazi dute EHEko kideek.\nMaren Belastegik, UEMAko lehendakariak “euskararen aurkako erasotzat” jo zituen hizkuntz irizpideen aurkako helegiteak, irailaren 30ean argitaratutako iritzi artikuluan. Helegite sorta honen erdian, “arduraz jokatzeak duen garrantzia azpimarratu nahi” izan zuen Belastegik, eta gogora ekarri zuen “eraso hauek indarrak biltzeko parada ere eskaintzen” dutela.\nAurreko albistea Euskara kontutan ez hartzeagatik Berako liburuzain lanpostua hautatzeko prozesua errepikatzera behartu du Lurralde Auzitegiak Nafarroako Gobernua\nHurrengo albisteaBergarako saioak amaituta Zarautzen bihar hasiko dira arnasguneen tailerrak


Trebiñu, lau haizeetara • ZUZEU\nTrebiñu, lau haizeetara\nTrebiñuko Konderrian dagoen Argantzon herriko ikastola ixtear omen dago, lagun batek helarazi didan berri baten arabera. Arrazoia: matrikulaziorik eza. Gertakariaren berri emateko – eta egun Burgosi kateatuta dagoen enklabean euskara indartzeko deia eginez – Twitterren berria zabaldu nuen. Argantzongo Udala aipatzea ere egoki iruditu zitzaidan, eta berorren webgunean sartu ondoren bere Twitter kontua harrapatzeko, orduan hartu nuen ere lerro hauek idazteko parada, topatu nuenagatik lur jota.\nArgantzongo Udalaren webgunea gaztelera hutsean zegoen. Nik ez dakit – ez naiz inor – udal horri euskara nola kudeatu behar duen eskatzeko. Baina suposatzen dut ikastola mantentzeko ardura izatekotan – Eusko Jaurlaritzarekin kontzertatu ei zuena – gure hizkuntza zaharrari instituzioetan leku egin beharko liokeela, eta bertoko herritarrei udal zerbitzuak euskaraz ere eskaini.\nBigarren harridura, webgunean handi eta garbi ikusi daitekeela Burgosko Diputazioaren ikurra, gunea ordaindu duena. Nire zalantzak, handiagoak: Gaztelakoa izan nahi ez omen duen udalerriak, eta gainera ikastola bat eduki nahi duenak, Gaztelako hizkuntzan bakarrik jartzen ditu zerbitzu publikoak herritarren eskura, eta Gaztelako probintzia-amaren ikurra handi-handi erakusten, Arabako Foru Aldundiak Trebiñurekin duen konpromisoa gutxi balitz (Aldundiak “zortzigarren koadrilla” bezala tratatzeko ardura hartu zuen), bertoko Udalak Burgosen laguntza behar izan baitu 400 biztanle pasatxoko herri baten web ataria ordaintzeko. Jokaldi bikaina, lau haizeetara.\nSuposatzen dut tokiko udalbatzak baduela ardura udalerriaren nortasuna definitzeko. Arabarrak nahi badute izan, aski zuten webgunea Foru Aldundiarekin kontzertatzea, eta elebidun egitea. Halaber, jasoko zuten beragandik ikastola mantentzekorik. Kontrara, Burgosen gustura badaude, ezin ulertu zertan nahi duten ikastola, Aitorren hizkuntzak Argantzonen duen presentzia hutsaren hurrengoa bada. Eta Burgosek merke-merke jarriko lieke, noski, eskola espainol peto-petoa. Erabakitzen duten bitartean, lerro hauetatik nire pena ikastolarik gabe geratuko diten ikasle eta gurasoei.\naraba, Argantzon, Ikastola, trebiño, trebiñu\nEAEko matrikulazio sistemak ezberdintasun sozialak sustatzen ditu (steilas)\n[Berako musikariak] Joseba Irazoki: "Izaten dira une hobeak baina, normalean mileurista totala naiz"\nZer duzu buruan “Trebiñu, lau haizeetara”-ri buruz\nEstitxu 2017-02-09 15:50\nArratsalde on. Zuzenketatxo batzuk artikuluaren harira:\n1-. “Trebiñuko Konderrian dagoen Argantzon herriko ikastola ixtear omen dago, lagun batek helarazi didan berri baten arabera. Arrazoia: matrikulaziorik eza”. Ez da zuzena, Argantzon Ikastola ez dago ixtear, arazo larriak dituzte, bai, baina ez matrikulazio ezagatik baizik eta Eusko Jaurlaritzak bere garaian agindutako dirulaguntzak murriztu egin dituelako. Hortaz, irakasleek eta gurasoek sekulako esfortsua egiten ari dira ikastola aurrera ateratzeko. Are gehiago, irailetik aurrera Lehen Hezkuntza ere eskainiko du Argantzon Ikastolak, Manzanos herrian (Araba ofizialean). Eta ez dira Trebiñutik aterako nahita, baizik eta proiektuari jarraipena emateko eta finantzazioa egonkortzeko.\nInformazio gehiago: http://alea.eus/araba/1484816929570\n2-. “Arabarrak nahi badute izan, aski zuten webgunea Foru Aldundiarekin kontzertatzea, eta elebidun egitea”. Arabarrak DIRA, horretan ez izan zalantzarik. Beste gauza bat da aipatzen duzun “kontzertazio” hori egitea posible den edo ez; webgunearekin bezala beste hainbat gairekin dituzte arazoak: euskara sustatzeko, osasun harreta egokia izateko, garraio publikorako… izan ere Gaztela-Leon eta Burgosko instituzioek ahal dituzten traba guztiak jartzen dizkiete Trebiñuko eta Argantzungo udalei Arabarekin duten berezko harremanari eusteko. Eusko Jaurlaritzaren aldetik ahalegin falta nabaria dago.\nEta azkenik, esan behar dizut artikulu benetan mingarria iruditu zaidala, ezjakintasunetik eginda, eta iraintzeko asmoarekin gainera. Uste dut ondo etorriko zitzaizula webguneak eta twitterrak begiratzea baino, Argantzon Ikastolatik buelta bat ematea, Trebiñuko euskara teknikariarekin hitz egitea eta bertako errealitatea gertutik ezagutzeko ahalegina egitea berriro Trebiñuri buruz idatzi aurretik.\nAdeitasunez, añanar bat.\nEmakumearen udal kontseiluaren ostean\nAkordio txar honetatik lege berri on batera igaro behar da\n[Simone Weil] Erroztamendua XIII\nKANTERRI, euskaraz kantatzen duen herria (ikastaroa)


Guilleville - Wikipedia, entziklopedia askea.\nTrancrainville, Ymonville eta Janville-en-Beauce (en)\n77 (%43) 101 (%56.4)\nGuilleville Frantziako udalerria da, Eure eta Loir departamenduan dagoena, Erdialdea-Loira Harana eskualdean. 2013an 189 biztanle zituen.\n2007an Guilleville udalerrian erroldatutako biztanleak 177 ziren. Familiak 76 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 28 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 87 etxebizitza zeuden, 72 familiaren etxebizitza nagusia ziren, 13 bigarren erresidentzia ziren eta 2 hutsik zeuden. Etxebizitza guzti hauek 86etxeak ziren. 72 etxebizitza nagusietatik 67 bere jabearen bizilekua ziren, 4 alokairuan okupaturik zeuden eta 1 doan lagata zegoen; 7 etxek bi gela zituzten, 12 etxek hiru zituzten, 22 etxek lau zituzten eta 31 etxek bost zituzten. 65 etxek euren parking plaza propioa zuten azpian. 31 etxetan ibilgailu bat zegoen eta 36 etxetan bat baino gehiago zituzten.\nGuilleville udalerriko biztanleria-piramidea 2009an .\n2007an lan egiteko adina zuten pertsonak 113 ziren, horien artean 91 aktiboak ziren eta 22 inaktiboak ziren. 91 pertsona aktiboetatik 85 lanean zeuden (54 gizon eta 31 emakume) eta 6 langabezian zeuden (1 gizon eta 5 emakume). 22 pertsona inaktiboetatik 4 erretiraturik zeuden, 9 ikasten zeuden eta 9 "bestelako inaktibo" gisa sailkaturik zeuden.\n2009an Guilleville udalerrian 70 unitate fiskal zeuden, 172 pertsonek osaturik. Pertsona bakoitzeko diru-sarrera fiskalaren mediana urteko 20.626 euro zen.\n2000. urtean Guilleville udalerrian 12 nekazaritza-ustiategi zeuden, 1.428 hektarea erabiltzen.\nAllaines-Mervilliers (2,4 km)\nTrancrainville (3,8 km)\nLe Puiset (4,2 km)\nFresnay-l'Évêque (4,7 km)\nJanville (5,8 km)\nYmonville (6,2 km)\nGermignonville (6,8 km)\nNeuvy-en-Beauce (6,8 km)\nTillay-le-Péneux (7,6 km)\nOinville-Saint-Liphard (7,7 km)\nBNF: 15254119w (data)


Irekia Eusko Jaurlaritza - Gobierno Vasco :: Energiaren Euskal Erakundeak garraioaren eta mugikortasun efizientearen aldeko apustua egiten du\nEnergiaren Euskal Erakundeak garraioaren eta…\nEnergiaren Euskal Erakundearen zereginaren ardatz nagusietako bat garraioa deskarbonizatzea da, energia alternatiboen, laguntza ekonomikoen eta sentsibilizazio-kanpainen sustapenaren bitartez. Izan ere, E2030 Energia Estrategian proposatzen da 2030ean errepide bidezko garraioaren % 25 alternatiboa izatea eta trenaren eta bizikletaren erabilera handitzea, eta Eusko Jaurlaritzak duela gutxi onartutako Mugikortasun Elektrikoaren Planak aurreikusten du 2020ko eszenatokian 4.800 ibilgailu elektriko matrikulatuta egongo direla.\nEnergiaren Euskal Erakundeak bere baliabideak toki-erakundeen eskura jartzen ditu, 2018ko Mugikortasunaren Europako Astearen esparruan hainbat udaletan antolatu diren jardueren barruan. Europar Batasunetik sustatu den hitzordua da, hirietan autoaren erabilera intentsiboak izan ditzakeen ondorio negatiboei buruz herritarrak sentsibilizatzera bideratua. Zeregin horren barruan, herritarrek auto elektrikoaren eta bizikleta elektrikoen funtzionamendua egiaztatu ahal izango du Elorrion irailaren 17an eta 18an, eta Getxon eta Eibarren bizikleta elektriko bat eskura egongo da irailaren 21ean eta 22an. Getxon ibilgailu elektrikoaren erabilerari buruzko prestakuntza-jarduerak garatuko dira, Durangon bezala, EVEko langileen eskutik, Green Mobility Forum ekimenaren barruan. Era berean, Energiaren Euskal Erakundeak bat egin du Bilboko Udalak sustatu duen “Mugikortasun Jasangarriaren Azoka Handia” ekitaldiarekin; Erripa kaian egingo da azoka, datorren irailaren 21ean.\nMugikortasunaren Europako Astearen ekimena 1999an sortu bazen ere (Europako Batzordearen babesarekin 2000. urteaz geroztik), EVE duela hainbat hamarkadaz geroztik ari da babesten eremu horretan egiten diren hainbat ekimen, mugikortasunean energia-iturri berriak sustatzeko eta ibilgailu elektrikoaren erabilera sustatzeko. Gutxiago karbonizatutako garraioarekiko hartu duen konpromisoa gauzatzeko, urtero garraio eta mugikortasun efizienterako laguntza ekonomikoak ematen ditu. 2018an 800.000 euro inbertitu dira atal honetan, bere Laguntza Planaren barruan, eta diruz lagundutako neurrien artean azpimarratzekoak dira bizikleta elektrikoen eta energia-iturri alternatiboak erabiltzen dituzten ibilgailuen erosketa eta karga-puntuen instalazioari emandako laguntzak.\nEuropar Batasunarekin bat etorriz, pertsonen eta salgaien hiri-barneko joan-etorrietan garraiobide desberdinen erabilera eta konbinazioa sustatzea eskatzen baitu, E2030 Energia Estrategiak ibilbide-orri bat ezarri du efizientzia, bizkortasun, aurrezki eta jasangarritasun handiagoa lortzeko. Euskadiren helburua da 2030ean errepideko garraioaren % 25 alternatiboa izatea. Era berean, trenaren erabilera eta bizikleta-bideen planak sustatzea planteatzen du.\nGarraioaren sektorean petrolioaren dependentzia murrizteko (Euskadin energiaren amaierako kontsumoaren % 37koa da) Energiaren Euskal Erakundeak karga-puntuen sarea areagotzeko lan egiten du. Hain zuzen ere, Gobernu Kontseiluak uztailean onartu zuen 2018-2020 urteetarako Mugikortasun Elektrikoaren Plan Integralak aurreikusten ditu karga-puntuen sare baten sorkuntza, garraio publikoaren elektrifikazioa, eta ibilgailu elektrikoak erosteko laguntzak partikularrentzat, enpresentzat eta administrazio publikoentzat.\nAurten mugikortasunaren alorrean garatu diren hezkuntzari eta sentsibilizazioari lotutako hainbat ekimenen artean, Energiaren Euskal Erakundeak UPV/EHUren "Etorkizuneko mugikortasuna diseinatzen. Mugikortasun elektrikoa eta jasangarria" uda-ikastaroan hartu du parte, 2018ko irailaren 6an eta 7an, eta Ficoban (Irun) azaroaren 27an eta 28an egingo den Go Movility azokan egongo da.